Dwayne Johnson Kongsi Gambar Terbaru “Black Adam” Menjelang Pelancaran Trailer Terbaru

Trailer pertama untuk filem superhero terbitan Warner Bros. dan New Line Black Adam akan dilancarkan diatas talian pada 8 Jun ini. Dan menjelang pelancaran trailer itu, bintang utamanya Dwayne “The Rock” Johnson telah menggoda peminat dengan gambar terbaru yang menampilkan dirinya dalam sut anti-hero.

Di samping itu, kita juga dapat melihat pandangan rasmi pada gelombang pertama Funko POPs, yang menampilkan Black Adam bersama beberapa ahli anggota Justice Society dan penjahat Sabbac.

On JUNE 8th World Premiere Trailer of #BlackAdam⚡🌍#ManInBlack @SevenBucksProd pic.twitter.com/YChfSLkbIN— Dwayne Johnson (@TheRock) June 2, 2022

The #BlackAdam Funko Pops have been officially revealed! They will start to be released in July 2022. Which ones are you going to get? pic.twitter.com/xnT6GxS43P— Black Adam News (@blackadamnews) June 2, 2022

Black Adam akan dipimpin oleh Dwayne Johnson sebagai Teth-Adam atau anti-hero yang digelar Black Adam. Kisah latarbelakangnya pertama kali digoda semasa filem Shazam! yang ditayangkan pada 2019. Ini menandakan debut ‘live-action’ watak itu setelah hanya muncul dalam rancangan animasi dan filem seperti Young Justice. Adaptasi filem ini juga diharapkan dapat menampilkan pengenalan filem live-action dari Justice Society of America.

Menyertai Johnson adalah Pierce Brosnan sebagai Doctor Fate, Noah Centineo sebagai Atom Smasher, Quintessa Swindell sebagai Cyclone, dan Aldis Hodge sebagai Hawkman. Barisan pelakon lain termasuklah Sarah Shahi, Marwan Kenzari, James Cusati-Moyer, Bodhi Sabongui, Mo Amer, dan Uli Latukefu dalam peranan yang tidak didedahkan.

Berdasarkan watak Komik DC yang cipta oleh Otto Binder dan C.C. Beck, filem ini diarahkan oleh Jaume Collet-Serra (The Shallows, Jungle Cruise) dari skrip yang ditulis oleh Rory Haines dan Sohrab Noshiryani. Penerbitnya adalah Johnson, Dany Garcia, dan Hiram Garcia dari Seven Bucks Productions bersama dengan Beau Flynn dari FlynnPicturesCo, dengan Scott Sheldon mengawasi projek untuk FlynnPictureCo.

Black Adam akan ditayangkan di pawagam pada 21 Oktober 2022.


K-Drama Terbaru Strong Girl Namsoon Catat Rating Memberangsangkan Pada 2 Episod Pertama

Drama terbaru JTBC Strong Girl Namsoon bermula baik pada minggu pertama tayangannya.

Spin off kepada drama Strong Woman Da Bong Soon, Strong Girl Namsoon adalah dalam komedi tentang tiga generasi wanita yang dilahirkan dengan kekuatan luarbiasa ketika mereka menyiasat jenayah untuk berkaitan dengan dadah yang berlaku di sekitar kawasan Gangna,

Lee Yoo Mi memainkan watak Gang Nam Soon, seorang gadis yang ceria dan luarbiasa yang terbang ke Korea dari Mongolia untuk mencari ibu bapanya.

Menurut laporan Soompi, Strong Girl Namsoon membuka tayangan perdana dengan mencatatkan rating yang lebih tinggi dari drama asal Strong Woman Do Bong Soon, dengan memperoleh purata rating 4.3 peratus dan menduduki tempat pertama dalam slot waktunya di semua saluran kabel.

Untuk info, drama asal mencatatkan rating 3.8 peratus pada episod pembukaan.

Strong Girl Namsoon menikmati peningkatan rating pada episod keduanya, dengan memperoleh rating 6.1 peratus, peningkatan dua peratus dari episod pertama malam sebelumnya.

Drama terbaru ini boleh distrim di Netflix.


Scha Alyahya Bakal Muncul Dalam Filem “Bikin Filem”

Pelakon Scha Alyahya dilaporkan membintangi filem terbaru terbitan Resilience Studios berjudul Bikin Filem. Filem yang berkonsepkan “black comedy” itu turut dibintangi beberapa pelakon hebat tanah air antaranya Azhan Rani, Roy Azman, Sherry Al Hadad, Sharifah Syakinah, Erra Fazira dan ramai lagi.

Dalam filem tersebut, beliau akan membawakan watak Zarina.

Scha atau nama sebenarnya Sharifah Mor Azean Al Yahya turut tampil dengan gaya terbaru apabila memotong rambut demi menjayakan watak Zarina.

“Saya gembira dapat potong rambut pendek kerana sudah beberapa tahun menyimpan rambut panjang, jadi ia seperti satu imej baharu dalam kerjaya saya.”

Katanya lagi, walaupun dia boleh memilih untuk memakai rambut palsu namun berasa lebih puas jika memotong terus rambutnya.

“Saya berasa bebas kerana sudah lama tidak berambut pendek, jadi buat masa sekarang, saya akan menikmati gaya ini sepuas-puasnya,” katanya lagi.

Filem Bikin Filem dijangka akan menemui penonton pada September ini.


Siri Prekuel “Supernatural” Kini Sedang Dibangunkan

The CW sedang mengusahakan prequel Supernatural yang akan mengembalikan bintang siri asal, Jensen Ackles sebagai Dean Winchester dalam peranan pencerita.

Bertajuk The Winchesters, siri prekuel itu akan tertumpu pada ibu bapa Dean dan Sam Winchester, John dan Mary. Ackles akan berperanan sebagai narator rancangan dan merupakan penerbit eksekutif bersama isterinya, Danneel. Buat masa ini, mereka sedang mengusahakan skrip, yang akan ditulis oleh bekas penerbit Supernatural, Robbie Thompson.

“Sebelum Sam dan Dean, ada John dan Mary,” lapor Deadline. “Diceritakan dari perspektif pencerita Dean Winchester (Jensen Ackles), The Winchesters adalah kisah cinta epik dan tak terhitung tentang bagaimana John bertemu Mary dan bagaimana mereka meletakkan semuanya di garisan untuk tidak hanya menyelamatkan cinta mereka, tetapi juga seluruh dunia.”

Siri Supernatural bertahan selama 15 musim di The CW dan berlangsung dari 15 September 2005 hingga 19 November 2020. Ia membintangi Ackles dan Jared Padalecki dalam peranan utama.

“Selepas Supernatural melengkapkan musim ke-15, kami tahu itu belum berakhir. Kerana seperti yang kita katakan dalam rancangan, ‘tidak ada yang benar-benar berakhir, bukan?'” Jensen Ackles memberitahu Deadline.

“Ketika saya dan Danneel membentuk Chaos Machine Productions, kami tahu kisah pertama yang ingin kami sampaikan adalah kisah John dan Mary Winchester, atau lebih tepatnya kisah asal Supernatural. Saya selalu merasakan watak saya, Dean, ingin mengetahui lebih banyak mengenai hubungan ibu bapanya dan bagaimana keadaannya. Oleh itu, saya suka memikirkan agar dia membawa kita dalam perjalanan ini.”


Charlize Theron Harap Spin Off Mad Max Mengenai Karakter Furiosa Dapat Dihasilkan

Walaupun masa depan franchise Mad Max menjadi tidak menentu disebabkan kes saman syarikat penerbitan George Miller terhadap syarikat penerbitan Warner Bros., pelakon Charlize Theron yang membawakan watak Furiosa dalam filem Mad Max: Fury Road tetap berharap spin filem yang melibatkan karakter beliau dapat dihasilkan

Aktres tersebut memberitahu pekara tersebut semasa ditemubual oleh laman hiburan ScreenRant.

“I hope so. I love that character I loved working with George Miller and if he was ever on board, yeah. I mean, I would be in right from the beginning. With him (George Miller) it’s kind of like working with Jason Reitman. I wouldn’t even need to see a script, I trust him that much and it’s great when you have that with a filmmaker.” – Charlize Theron

Watak Furiosa lakonan beliau telah menarik perhatian pengkritik serta penonton dan meletakkan watak tersebut antara watak wanita paling ‘badass’ dalam filem-filem aksi yang menampilkan karakter wanita sebagai watak utama.

Buat masa ini, perancangan untuk menghasilkan sekuel Mad Max: Fury Road tergendala disebabkan kes saman diantara George Miller dan Warner Bros dimana pihak Warner Bros. tidak membayar bonus berjumlah $7 juta kepada syarikat milik George Miller kerana telah menghasilkan filem Mad Max: Fury Road dibawah budget yang telah diberi.

Bagaimanapun, jika kedua-dua syarikat tersebut menemui jalan penyelesaian, mungkin filem spin off Furiosa dapat direalisasikan suatu hari nanti.


Marvel Studios Sedang Merancang “Sesuatu Yang Besar” Untuk Disney+

Semasa di San Diego Comic-Con yang lalu, Marvel Studios bukan sahaja mendedahkan filem-filem fasa 5 Marvel Cinematic Universe, mereka turut mengumumkan beberapa siri televisyen yang akan dibangunkan untuk platform penstriman video Disney+.

Antara siri televisyen yang bakal dihasilkan adalah WandaVision dan Loki. Dalam perkembangan terbaru, terdapat desas-desus mengatakan terdapat beberapa lagi siri televisyen (selain yang diumumkan) sedang dirancang oleh Marvel Studios untuk platform Disney+.

Menurut sumber yang mendedahkan maklumat kepada MCUCosmic, Ms. Marvel antara karakter yang menjadi keutamaan untuk perkhidmatan streaming yang masa akan datang. Selain itu juga, pihak studio dikatakan mempunyai perancangan untuk hasilkan siri “The Hulk” serta beberapa karakter lain seperti Moon Knight, Nova, Power Pack, dan X-Factor Investigations.

Apa yang dikhabarkan setakat ini peminat boleh menganggapnya sebagai spekulasi, namun jika Marvel Studios benar-benar serius ingin membawa lebih banyak karakter Marvel ke Disney+, ia mungkin sesuatu yang baik kerana akan mengembangkan lagi dunia Marvel serta mengisi ruang masa diantara filem-filem.

Apapun, kita nantikan perkembangan lanjut dari Marvel Studios mengenai perancangan mereka untuk membawa lebih banyak karakter ke layar perak atau skrin kecil semasa D23 Expo akan datang.


James Ransone & Andy Bean Bintangi It: Chapter Two

Selepas membawa masuk pelakon James McAvoy, Jessica Chastain dan Bill Hader dalam senarai pelakon IT: Chapter Two, kini bekas pelakon filem seram Sinister, James Ransone dan pelakon filem Power, Andy Bean disahkan akan membintangi filem kedua IT itu dengan membawakan watak dewasa dua anggota kumpulan The Losers‘ Club.

James Ransone akan membawakan watak dewasa Eddie Kaspbrak manakala Andy Bean akan membawakan watak dewasa Stanley Uris.

Sebelum ini James McAvoy telah dipilih untuk membawakan watak dewasa Bill, Jessica Chastain membawakan watak dewasa Beverly, dan Bill Hader sebagai Richie. Aktor Bill Skarsgård juga bakal kembali sebagai badut Pennywise dalam filem kedua ini nanti.

IT: Chapter Two akan ditulis oleh Gary Dauberman berdasarkan novel IT karya Stephen King dan sekali lagi akan diarahkan oleh Andy Muschietti.

Filem seram ini mula ditayangkan pada tahun lepas dan telah mencipta kejutan apabila berjaya mengutip $123.1 juta pada minggu pertama. Selain itu juga, dengan kutipan melebihi $700 juta dolar, filem IT menjadi filem seram paling laris sepanjang zaman.

IT: Chapter Two akan memulakan penggambarannya September ini dan akan ditayangkan pada 6 September 2019


Warner Bros. Dilaporkan Telah Memadam Kesemua Rakaman “Batgirl”

Keputusan Warner Bros. Discovery untuk membatalkan filem Batgirl telah mencetuskan kejutan di Hollywood dan di kalangan peminat. Tetapi, masih ada yang berharap agar kempen seperti #ReleaseTheSnyderCut akan diwujudkan bagi mendesak Warner Bros. untuk melepaskan filem yang dibatalkan mereka.

Zack Snyder sebelum ini telah menjadi tajuk utama apabila dia kerap berkongsi gambar hitam putih dari potongan filem Justice League, jadi tidak mustahil, kempen yang serupa dengan itu akan dilaksanakan.

Namun begitu, harapan hanya tinggal harapan apabila dilaporkan bahawa Warner Bros. telah memadam kesemua rakaman dari filem Batgirl.

Pengarah Bilall Fallah dan Adil El Arbi dilaporkan cuba mengambil rakaman dari filem yang dibatalkan, namun mereka tidak sempat berbuat demikian.

Dalam video di bawah, Fallah mengesahkan bahawa mereka cuba mendapatkan semula rakaman daripada filem itu, hanya untuk mendapati bahawa ia sudah dipadamkan!

“Tidak, kami tidak mempunyai apa-apa. Adil menelefon dan memberitahu saya, ‘Teruskan! Rakam segala-galanya dari telefon anda!’ Saya pergi ke ‘server’..semuanya hilang,” dedahnya.

“Kami [seperti], ‘Sial!’ Kami juga tidak sempat menyimpan babak yang melibatkan Batman”

Kemudian, pengarah Ms. Marvel itu mengesahkan bahawa hasil kerja Batgirl masih jauh untuk disiapkan. Dia juga menjelaskan bahawa mereka masih mempunyai adegan tambahan untuk dirakam.

VFX juga masih belum dimasukkan, walaupun mereka tahu, tiada cara untuk ‘membocorkan’ potongan lengkap dari filem yang dibintangi Leslie Grace, Michael Keaton, Brendan Fraser dan J.K. Simmons.

“Orang dari Warner Bros memberitahu kami ia bukan masalah bakat di pihak kami atau pelakon [Leslie Grace], malah kualiti filem. Kami betul-betul di tengah-tengah proses suntingan. Terdapat banyak kerja untuk selesaikan, jadi ia tidak seperti filem itu telah selesai! Warner Bros. memberitahu kami pembatalan itu adalah perubahan strategik, peralihan dalam pengurusan supaya mereka dapat menjimatkan wang.”

Suka atau tidak, Batgirl nampaknya tidak berpeluang untuk ditunjukkan kepada penonton.

Sebagai sebahagian daripada siri langkah penjimatan kos, filem bernilai $90 juta telah ditamatkan dan walaupun mungkin ada masa depan untuk Grace sebagai Barbara Gordon, cerita filem ini tidak akan dipaparkan kepada umum buat selama-lamanya, dan peminat tidak berdaya untuk mengubahnya.


Pengarah ‘Platoon’ Oliver Stone Menganggap ‘John Wick 4’ Sebagai Menjijikkan.

Awal tahun ini, John Wick: Chapter 4 telah ditayangkan di pawagam, dan mendapat pujian melambung dari pengkritik dan penonton.

Filem aksi thriller lakonan Keanu Reeves itu menampilkan pembunuh upahan ikonik yang telah memberikan adegan-adegan aksi yang cukup hebat, dari aksi pertarungan sehinggalah kejar mengejar.

Dan, yang pasti, adegan pertarungan ditangga semasa Wick menuju ke lokasi aksi pertempuran menjadi bualan penonton serata dunia.

Bagaimanapun, tidak semua menyukai John Wick. Baru-baru, seorang pengarah veteran Hollywood telah mengeluarkan komen negatif terhadap filem tersebut.

Stone, yang mengarahkan filem klasik Platoon dan Natural Born Killers, telah berkongsi pandangan negatifnya tentang filem aksi era moden ini.

“Saya telah menonton John Wick 4 semasa berada dalam kapal terbang.” kata Stone kepada Variety

“Bercakap tentang kelantangan. Saya rasa filem itu menjijikkan di luar kepercayaan. menjijikkan. Saya tidak tahu apa yang orang fikirkan. Mungkin saya sedang menonton G.I. Joe ketika saya masih kecil. Tetapi [Keanu Reeves] membunuh, apa, tiga, empat ratus orang dalam filem sialan itu.”

“Dan sebagai seorang anggota tentera veteran, saya perlu memberitahu anda, tidak satu pun dalam filem itu boleh dipercayai. Saya sedar ia adalah filem, tetapi ia menjadi permainan video berbanding filem.”

“Ia hilang sentuhan dengan realiti. Penonton mungkin suka permainan video. Tetapi saya bosan dengannya. Berapa banyak kereta boleh rempuh? Berapa banyak aksi yang boleh anda lakukan? Apakah perbezaan antara Fast and Furious dengan beberapa filem lain?”

“Sama ada watak Marvel atau hanya manusia seperti John Wick, ia tidak memberi sebarang perbezaan. Ia tidak boleh dipercayai.”

Kepada peminat John Wick, apa pendapat anda tentang komen yang diberikan oleh salah seorang pengarah veteran terkenal Hollywood itu?


Kutipan Terkini Filem-Filem Tempatan (Sehingga 16 Oktober 2017)

Sehingga 16 Oktober 2017, sebanyak 42 buah filem tempatan telah dimainkan di pawagam-pawagam tanah air. Dari 42 filem berkenaan, empat filem telah berjaya mengutip kutipan tiket yang memberangsangkan. Kedudukan pendahulu carta filem tempatan J Revolusi telah dipintas oleh filem Abang Long Fadil 2 yang berjaya mengutip RM18.12 juta (sehingga artikel ini ditulis) dan telah berjaya memecah rekod filem paling laris untuk pasaran tempatan yang dipegang oleh filem Ola Bola selamat dua tahun. Sementara itu filem Love From Kampung Pisang (Filem Kantonis) telah ditolak ketangga ketiga selepas filem keluaran Astro Shaw berjudul  Bisik Pada Langit berjaya mengutip RM1.9 juta sepanjang tayangan.

Luqman menjadi filem ketiga yang hanya mengutip RM4 Ribu sahaja sejak mula ditayangkan. Dua filem sebelum ini iaitu Spy in Love  dan  Mendidih Bro turut mengutip RM4 ribu sahaja.

Berikut adalah kutipan tiket 48 buah filem tempatan sehingga 16 Oktober 2017. Susunan mengikut filem paling tinggi kutipan tiket.

Abang Long Fadil – RM18.12 Juta
J Revolusi – RM6.4 Juta
Bisik Pada Langit – RM1.9 Juta
Love From Kampung Pisang – RM1 Juta
Kimchi Untuk Awak – RM 874 Ribu
Kau Yang Satu – RM 765 Ribu
Lebuhraya Ke Neraka – RM 530 Ribu
You Mean The World To Me – RM 520 Ribu
Hospital – RM 470 Ribu
Dorm Melati – RM 354 Ribu
Goodbye Mr. Loser – RM 351 Ribu
Money Money Home  – RM 334 Ribu
Minah Motor – RM 330 Ribu
Kanang Anak Langkau – RM 166 Ribu
Therapist – RM140 Ribu
Mrs. K – RM 134.6 Ribu
913 – The Returning – RM106 Ribu
Kau Takdirku  – RM100.6 Ribu
Adiwiraku – RM 99 Ribu
Sindiket – RM84 Ribu
I Am Lim Kah Seng – RM76 Ribu
Aku Bukan Terrorist – RM62.7 Ribu
Aku Haus Darahmu – RM60 Ribu
Malay Regiment  – RM60 Ribu
New Year Wish – RM49 Ribu
Kolestrol Vs. Cinta – RM 48 Ribu
Maama Machan – RM 44 Ribu
The Farm: En. Veettu Thottathil – RM38 Ribu
Pak Pong – RM35 Ribu
“Soulmate”.. Hingga Jannah – RM25 Ribu
Balun – RM 22 Ribu
Vettai Karuppar Ayya – RM20.5 Ribu
Pencuri Hati Mr. Cinderella – RM18 Ribu
Hijabsta Ballet – RM 16 Ribu
Kerja Kahwin – RM 15 Ribu
Kamar Seksa – 15 Ribu
RIP? – RM 8 Ribu
Vasantha Villas – RM 7 Ribu
Puthiya  Payanam – RM 6 Ribu
Luqman – RM4 Ribu
Mendidih Bro – RM4 Ribu
Spy In Love – RM4 Ribu

Abang Long Fadil – RM18.12 Juta

Bisik Pada Langit – RM1.9 Juta

Love From Kampung Pisang – RM1 Juta

Kimchi Untuk Awak – RM 874 Ribu

Kau Yang Satu – RM 765 Ribu

Lebuhraya Ke Neraka – RM 530 Ribu

You Mean The World To Me – RM 520 Ribu

Dorm Melati – RM 354 Ribu

Goodbye Mr. Loser – RM 351 Ribu

Money Money Home  – RM 334 Ribu

Minah Motor – RM 330 Ribu

Kanang Anak Langkau – RM 166 Ribu

Mrs. K – RM 134.6 Ribu

913 – The Returning – RM106 Ribu

I Am Lim Kah Seng – RM76 Ribu

Aku Bukan Terrorist – RM62.7 Ribu

Aku Haus Darahmu – RM60 Ribu

New Year Wish – RM49 Ribu

Kolestrol Vs. Cinta – RM 48 Ribu

Maama Machan – RM 44 Ribu

“Soulmate”.. Hingga Jannah – RM25 Ribu

Vettai Karuppar Ayya – RM20.5 Ribu

Pencuri Hati Mr. Cinderella – RM18 Ribu

Hijabsta Ballet – RM 16 Ribu

Kerja Kahwin – RM 15 Ribu

Vasantha Villas – RM 7 Ribu

Puthiya  Payanam – RM 6 Ribu

Spy In Love – RM4 Ribu


Pendedahan Siapakah Snoke Dan Hubungannya Dengan Darth Vader Serta Darth Sidious.

Salah satu misteri yang masih belum terjawab dalam trilogi terbaru Star Wars ini ialah siapakah Snoke sebenarnya. Seperti Darth Sidious dalam trilogi asal Star Wars Saga, latarbelakang Snoke penuh dengan misteri dan tanda tanya. Siapakah dia sebenarnya dan bagaiman dia boleh menjadi Supreme Leader.

Cuma yang membezakan antara Snoke dan Darth Sidious, penonton dapat melihat serba sedikit karakteristiknya dalam filem Return of Jedi dan juga prekuel trilogi iaitu Star Wars Episode I,II, dan III. Tetapi latarbelakang Snoke meninggalkan satu tanda soal yang cukup besar dikalangan penonton kerana wataknya dalam filem The Last Jedi ditamatkan dengan cara yang cukup….sadiss..

Sejak ia mula diperkenalkan oleh J.J Abrams dalam filem A Force Awakens, penonton khususnya peminat Star Wars mula mencari dan mengorek segala info yang boleh dikaitkan dengan villain utama trilogi terbaru Star Wars ini. Malah terdapat pelbagai teori mengenai karakter tersebut diutarakan oleh peminat.

Bagi mencari siapakah Snoke sebenarnya, pengguna laman Youtube yang dikenali sebagai Star Wars Explained cuba mengorek serba sedikit mengenai latarbelakang Supreme Leader First Order itu. Dalam video tersebut, mereka menerangkan bahawa Snoke mungkin mempunyai kaitan atau mengenai ketua-ketua Darkside yang terdahulu antaranya Darth Vader, Darth Sidious dan juga Darth Plagueis. Mungkin penerangan mereka dapat membantu serba sedikit informasi mengenai Snoke, anda boleh lihat video penerang tersebut dibawah.


So Ji Sub & Nana Mencari Kebenaran Disebalik Kes Pembunuhan Misteri Dalam Trailer Confession

Filem misteri thriller terbaru Confession telah mendedahkan trailer terbaru.

Dibintangi So Ji Sub, Nana dan Kim Yoon Jin, Confession adalah cerita yang berkisar pada seorang suspek kes pembunuhan dan penguamnya ketika mereka cuba merungkai kebenaran disebalik pembunuhan.

So Ji Sub berperanan sebagai Yoo Min Ho, presiden syarikat IT yang merupakan suspek utama kes pembunuhan. Kim Yoon Jin berperanan sebagai Yang Shin – peguam Yoo Min Ho – yang mencari kebenaran demi mengekalkan gelarannya sebagai peguambela yang tidak pernah tewas. Nana memainkan peranan sebagai Kim Se Hee, orang yang memegang kunci kebenaran.

Treler dibuka dengan Yoo Min Ho berusaha untuk kembali sedar. Entah bagaimana dia akhirnya menjadi suspek dalam kes pembunuhan, dan dia mengupah peguam yang kompeten, Yang Shin untuk membelanya. Yang Shin seperti meragui Yoo Min Ho dan berkata “Membuktikan tidak bersalah adalah tugas saya, tetapi saya memerlukan anda untuk benar-benar jujur dengan saya.” Walaupun dia berusaha untuk membuatkan Yoo Min Ho mengaku dirinya adalah pembunuh, lelaki itu tetap berkeras dengan menyatakan dia tidak bersalah.

Yang Shin mengulas perincian kes dengan Yoo Min Ho, dan malangnya, semua bukti menunjukkan kepadanya. Yoo Min Ho mendakwa ada lelaki lain di dalam bilik itu, tetapi Yang Shin enggan mempercayainya. Satu-satunya yang mungkin dapat membantunya ialah Kim Se Hee.

Setakat ini tarikh tayangan Confession masih belum didedahkan. Anda boleh saksikan trailer dibawah.


Warner Bros. Reboot Filem Superman, J.J. Abrams Jadi Penerbit

Harapan peminat untuk melihat sekuel “Man of Steel” nampaknya tidak kesampaian apabila filem “Superman” itu dilaporkan bakal di’reboot’ semula oleh Warner Bros. dan DC.

Penulis Ta-Nehisi Coates akan menjadi penulis skrip, manakala pemenang anugerah Emmy J.J. Abrams menjadi penerbit untuk projek reboot itu menerusi syarikat produksinya Bad Robot.

Buat masa ini, butiran plot dan pelakon masih belum didedahkan. Hannah Minghella turut menjadi penerbit untuk filem yang belum mempunyai tajuk itu.

“Dijemput ke DC Extended Universe oleh Warner Bros., DC Films dan Bad Robot adalah satu penghormatan,” ujar Coates. “Saya berharap dapat menambah warisan pahlawan Amerika yang paling ikonik itu”

“Ini adalah kisah Superman baru, kuat, dan tidak pernah diceritakan. Kami gembira dapat bekerjasama dengan Mr. Coates yang membantu menyampaikan kisah itu ke layar lebar, dan kami sangat berterima kasih kepada pasukan di Warner Bros. atas peluang itu,” kata Abrams kepada media.

Coates kini sedang terlibat dengan filem arahan Ryan Coogler “Wrong Answer”, lakonan Michael B. Jordon, adaptasi dari artikel The New Yorker yang ditulis Rachel Aviv, mengenai 11 pendidik sekolah awam Atlanta yang disabitkan dengan kesalahan dalam percubaan untuk meningkatkan skor ujian piawai secara palsu .

Pada 2019, Bad Robot telah menandatangani penjanjian eksklusif dengan Warner Bros. untuk membangunkan beberapa filem, termasuklah membangunkan siri TV dan filem “Justice League Dark Universe”.


Review Filem: The Grand Grandmaster (2020)

Filem berkenaan seni bela diri merupakan sebuah konsep filem yang tidak asing lagi dalam kalangan peminat filem dan pada awal 2020 ini bersempena dengan Tahun Baru Cina, filem The Grand Grandmaster telah membuat penampilannya di pawagam terpilih seluruh negara.

Mengisahkan tentang perjuangan seorang guru seni bela diri tradisional turun temurun yang berusaha keras untuk memastikan reputasinya sebagai guru seni bela diri tidak terjejas dan terus dipandang tinggi oleh masyarakat setempat setelah satu peristiwa yang berlaku di tengah tengah bandar pada suatu hari di mana beliau telah dibelasah oleh seorang atlet tinju professional wanita. Peristiwa tersebut telah membuatkan ramai orang hilang kepercayaan terhadapnya termasuklah anak anak didiknya sendiri yang telah membatalkan kelas mereka bersama guru mereka itu tadi.

Semenjak itu, guru seni bela diri tadi telah berusaha sedaya upaya untuk mengembalikan reputasi beliau dalam industri seni bela diri tempatan dengan pelbagai cara termasuklah mencabar kembali atlet tinju itu dalam satu perlawanan berasingan.

Filem The Grand Grandmaster ini dilihat sebuah filem komedi yang menggunakan seni bela diri sebagai konsepnya sendiri. Konflik yang dimulakan dengan terlalu awal dilihat telah menjerumuskan filem ini sendiri ke dalam lembah hina yang tidak mampu untuk diselamatkan lagi. Jalan cerita yang meleret leret dan ditambah dengan lawak bodoh yang tidak perlu terus disumbat sumbat kepada penonton menjadikan penonton kelihatan seolah olah bodoh dan terpaksa ketawa dengan lawak yang disampaikan itu.

Filem ini juga secara langsung memperlihatkan kebodohan watak utama yang dilihat tidak mengalami perkembangan malah pengecutan watak yang tidak selari dengan perkembangan jalan cerita yang diberikan tidak seperti watak sampingan yang ada di mana mereka semua diberikan perkembangan watak yang lebih seiring dan seimbang dengan perjalanan jalan cerita.

Secara keseluruhannya, filem ini hanyalah sekadar pemenuh jadual tayangan di pawagam sahaja bagi mengelakkan kekosongan dan kesunyian di dalam dewan tayangan dan bagi mengelakkan anda diheret bersama dengan kebodohannya maka sesuailah sekiranya anda mengambil masa sedikit untuk memikirkan untuk menonton filem ini.

p/s : cukuplah aku je yang rasa bodoh masa menonton…hahaha…


Trailer “Baymax!” Tetapkan Debut Spin-Off “Big Hero 6” Di Disney+ Hotstar

Disney+ telah melancarkan trailer Baymax berserta poster terbaru untuk spin off Big Hero 6 yang akan datang.

Animasi dari Walt Disney Animation Studios ini akan berpusat pada penggembaraan solo sahabat penjagaan kesihatan kegemaran semua orang, Baymax. Siri ini dijadualkan tayangan pada 29 Jun 2022.

“Saya rasa ia akan menyeronokkan untuk melihat Baymax berinteraksi dengan orang biasa,” ujar pencipta siri Don Hall dalam satu kenyataan.

“Dalam setiap episod, Baymax hanya mahu membantu seseorang – dan sering kali mereka ini tidak mahu dibantu. Dia berhasrat untuk menyelesaikan isu fizikal yang dia kenal pasti, dan dalam proses itu, dia mencapai tempat yang lebih mendalam, lebih emosional dan boleh menjadi hampir transformatif dalam peranannya.”

Baymax! menandakan siri animasi pertama dari Walt Disney Animation Studios. Ia akan menampilkan suara Scott Adsit, Ryan Potter dan Maya Rudolf ketika mereka memainkan semula peranan masing-masing sebagai Baymax, Hiro Hamada, dan Aunt Cass dari filem tahun 2014 yang telah memenangi Oscar. Menyertai mereka ialah Emily Kuroda, Lilimar, Zeno Robinson dan Jaboukie Young-White.

“Siri terbaharu penjagaan kesihatan kembali ke bandar San Fransokyo yang hebat, di mana robot pendamping penjagaan kesihatan yang mesra, kembung, tidak dapat ditiru, Baymax, berusaha untuk melakukan apa yang telah diprogramkan kepadanya: membantu orang lain,” menurut sinopsis.

Spin-off ini dicipta oleh pengarah asal Don Hall, dengan Dean Wellins, Lissa Treiman, Dan Abraha dan Mark Kennedy (Ep 5) berkhidmat sebagai pengarah. Lakon layar ditulis oleh Cirocco Dunlap.

Berdasarkan komik Marvel dengan nama yang sama, Big Hero 6 diarahkan oleh Don Hall dan Chris Williams dari lakon layar oleh Jordan Roberts, Robert L. Baird dan Daniel Gerson. Pengembaraan komedi yang penuh aksi ini turut dibintangi oleh Ryan Potter sebagai Hiro Hamada, Jamie Chung sebagai Go Go Tomago, Damon Wayans Jr. sebagai Wasabi, T.J. Miller sebagai Fred, Genesis Rodriguez sebagai Honey Lemon, dan Daniel Henney sebagai Tadashi.

Filem asal segera menjadi hit dengan meraih AS$650 juta di box office seluruh dunia. Selain itu juga, ia mendapat penerimaan yang cukup baik dan berjaya membawa pulang trofi Filem Animasi Terbaik di Anugerah Oscar.


Avengers: Endgame & Justice League Mendapat Pengiktirafan Istimewa Oscar

Abad ke-21 menyaksikan filem adiwira semakin mendapat tempat dan bergerak seiring dengan genre yang lain, malah lebih menonjol sebelum ini. Berkat permulaan “era alam semesta sinematik,” filem adiwira berkumpulan seperti Avengers: Endgame dari Marvel Studios dan Zack Snyder’s Justice League dari Warner Bros. telah diraikan peminat di skrin besar.

Walaupun Marvel dan DC sering bersaing dari segi komersial dan penerimaan peminat, kedua-duanya masih mahukan sesuatu yang lebih besar, iaitu kejayaan di Anugarah Oscar.

Kejayaan terbesar Marvel di Oscar adalah menerusi Black Panther, yang berjaya memenangi tiga trofi emas dalam tujuh kategori pada tahun 2019. Pada tahun berikutnya, giliran DC pula memenangi loteri Anugerah Akademi dengan filem Joker arahan Todd Philips berjaya memperoleh 11 pencalonan hebat, dan membawa pulang trofi utama iaitu Pelakon Lelaki Terbaik (Joaquin Phoenix) dan Skor Asal Terbaik (Hildur Guðnadóttir).

Untuk tahun 2022, Oscars mengubah sedikit temanya dengan menambah beberapa anugerah yang dikhususkan untuk undian peminat, termasuklah “Momen Sorakan Filem” Terbaik. Lima filem dari dua dekad yang lalu telah tercalon untuk anugerah unik ini, termasuklah filem Marvel dan DC.

Untuk Anugerah Oscar ke-94, The Academy mengiktiraf lima filem untuk mendapat penghormatan “Movies Cheer Moment” yang baru diperkenalkan, dan akan diumumkan semasa acara majlis pada 27 Mac. Antara yang tersenarai adalah adegan dari Avengers: Endgame, Zack Snyder’s Justice League dan Spider-Man: No Way Home.

Potongan 4 jam Justice League dari Snyder telah menyenaraikan momen menyelamatkan dunia oleh Barry Allen semasa penghujung filem itu. Momen bertajuk The Flash Speed Force menunjukkan adiwira lakonan Ezra Miller berlari dengan pantas sehingga dia menterbalikkan aliran masa untuk menghentikan Unity, sekaligus menyelamatkan rakan sepasukan Justice League dan dunia.

Bagi Marvel pula, sudah tentu ramai peminat mengingati momen yang diucapkan oleh Captain America, lakonan Chris Evans, ketika dia mengetuai barisan adiwira dan bala tentera menentang Mad Titan Thanos dalam Avengers: Endgame. Momen “Avengers, Assemble!” telah tercalon dalan anugerah unik ini.

Tahun 2021 membawa detik perubahan pada MCU apabila Tom Holland, Tobey Maguire dan Andrew Garfield bersatu menentang muush dalam Spider-Man: No Way Home. Ketiga-tiga ‘web-slinger’ itu bergabung tenaga untuk menyelamatkan dunia ketika mereka bergambar sebelah menyebelah di atas Statue of Liberty.

Dua lagi calin adalah filem muzikal Jennifer Hidson, “And I’m Telling You” dari filem tahun 2006 Dreamgirls dan aksi Keanu Reeves sebagai Neo ketika dia mengelak peluru dalam babak gerak perlahan The Matrix tahun 1999.

Dua lagi calon ialah nombor muzik Jennifer Hudson “And I’m Telling You” dari Dreamgirls 2006 dan Keanu Reeves mengelak peluru dalam gerakan perlahan sebagai Neo dalam The Matrix 1999.

Tweet penuh yang mempromosikan kelima-lima penyertaan boleh dilihat di bawah:

What's the ULTIMATE cheer moment:#SpiderManNoWayHome: Spider-Man Team Up#TheMatrix: Neo Dodging Bullets#Dreamgirls: "And I'm Telling You"#AvengersEndgame: Avengers Assemble#ZackSnydersJusticeLeague: Flash Speed ForceTweet your film's hashtag along with #OscarsCheerMoment. pic.twitter.com/559rFuh4Qv— The Academy (@TheAcademy) February 25, 2022

Momen manakah yang bakal mendapat pengiktirafan sulung untuk anugerah “Movies Cheer Moment”? Nampaknya ketiga-tiga filem adaptasi komik bakal bersaing sengit, dan keputusannya hanya akan diketahui kelak apabila majlis berlangsung pada hujung bulan hadapan.

Tidak kira siapa yang menang, melihat tiga daripada lima pencalonan untuk anugerah itu datangnya daripada filem buku komik, ia merupakan pencapaian penting bagi filem adiwira dan industri filem secara keseluruhannya.


10 Babak Filem Yang Paling Kerap Ditekan Butang ‘Pause’

Pernah tak kita buat macam ini setiap kali menonton filem, tekan butang “pause” dan kemudian ulang kembali babak tersebut semata-mata mahu melihat babak tersebut dengan lebih teliti ataupun melihatnya berulang kali. Tahukah anda, sebuah laman web filem British, LOVEFiLM telah membuat undian dikalangan pelawat laman web tersebut dimana hampir 1.6 juta telah mengundi babak-babak yang paling kerap mereka menekan butang ‘pause’, dan hasilnya 10 filem telah terpilih dalam senarai 10 babak yang paling kerap ditekan butang ‘pause’. Disini senarai babak filem yang kami ingin kongsikan kepada anda semua.

1. Sharon Stone menukar kedudukan kaki – Basic Instinct (1992) – 31 %

Dalam babak filem Basic Instinct ini, penonton kerap menekan butang ‘pause’ di babak pelakon hot masa itu, Sharon Stone menukar kaki yang disilangkanya. Babak itu dibuat dengan tujuan untuk mengoda karakter Michael Douglas.

2. Jennifer Lopez berlari selepas melihat perut – The Back-Up Plan (2010) – 16%

Jennifer Lopez bukan sahaja dikenali sebagai seorang penari, penyanyi, pelakon dan juri, tetapi juga asetnya iaitu punggungnya. Dalam filem The Back-Up Plan, penonton kerap menghentikan babak Jennifer Lopez sedang melihat perutnya. Sebab? tidak diketahui 🙂

3. Stormtrooper terhantuk kepala – Star Wars – Episode IV – A New Hope (1977) – 15%

Peminat filem Star Wars ini cukup tahu klip ini. Ia sebenarnya sangat lawak dimana seorang Stormtrooper terhantuk kepalanya. Rasanya, mesti ramai tidak perasan moment ini kan? bukan sahaja anda tekan butang ‘pause’, tetapi anda mesti ulang banyak kali babak tersebut.

4. Jamie Lee Curtis membuka baju – Trading Places (1983) – 8%

Penonton filem Hollywood pada zaman itu tidak pernah menyaksikan Pelakon Jamie Lee Curtis menunjukan bahagian sulitnya sehinggalah pada tahun 1983 apabila filem Trading Place ditayangkan dan penonton buat pertama kalinya dapat melihat dia menanggalkan pakaiannya.

5. Aksi menggoda Jessica Rabbit – Who Framed Roger Rabbit (1988) – 6%

Jessica Rabbit adalah kartun animasi paling seksi sekali, bukan sahaja penampilannya, malah suaranya juga.

6. Bayangan Brad Pitt di Hospital – Fight Club (1999) – 5%

Fight Club, filem arahan David Fincher dan berdasarkan dari novel Chuck Palahniuk. Filem ini paling banyak moment-moment yang penonton selalu ulang tayang kerana kesilapan teknikal semasa proses post processing, antaranya bayangan Brad Pitt di hospital.

7. Perisai Captain America di atas meja – Iron Man 2 (2010) – 4%

Dalam filem ini, anda akan perasan perisai Captain America, tindakan ini sengaja dilakukan oleh Jon Favreau bagi memberi hint kepada penonton bahawa ayah Tony Stark, Howard Stark adalah antara saintis yang membantu mencipta Captain America.

8. Debu yang tertulis perkataan yang tidak sepatunya – The Lion King (1994) – 3%

Sebelum wujudnya Youtube, klip dari filem The Lion King ini adalah klip pertama yang menjadi viral. Ini disebabkan team animasi Disney telah secara tidak sengaja meletakkan mesej tersembunyi yang ditulis perkataan yang tidak sepatutnya semasa debu berterbangan.

9. Pacman cameo – Tron (1982) -2%

9. Pacman cameo – Tron (1982) -2%

Tron (1982) adalah filem asal Tron, dalam filem ini anda akan nampak salah satu permainan yang sangat popular pada zaman 80-an, iaitu Pacman.

10. Nicole Kidman tidak memakai baju dari belakang – Eyes Wide Shut (1999) – 1%

Nicole Kidman adalah pelakon wanita yang cantik dan terkenal, dan babak pelakon tersebut menanggalkan pakaian dalam filem arahan Stanley Kubrick antara babak yang paling kerap penonton menekan butang ‘pause’

Jadi, macam mana dengan 10 senarai diatas? dari 10 senarai, 5 babak tersenarai semata-mata mahu melihat aksi seksi aktres filem tersebut, mesti yang undi senarai-senarai ini banyak pelawat lelaki rasanya.


10 Fakta Menarik Mengenai Wolverine

Watak Wolverine adalah watak yang paling digemari buat peminat-peminat X-Man. Bukan sahaja disebabkan abiliti watak tersebut, malah dia juga karakter paling kool sekali dalam banyak-banyak karakter X-Man. Dibawa oleh Hugh Jackman, Wolverine merupakan karakter yang paling banyak muncul dalam filem-filem X-Men dan satu-satunya mutant yang mempunyai filemnya sendiri iaitu filem Wolverine dan yang akan datang filem Wolverine 3 yang akan ditayangkan pada tahun 2017 dan juga merupakan filem terakhir Hugh Jackman sebagai Wolverine.

Disini kami ingin kongsikan 10 Fakta Menarik Mengenai Wolverine.

1. Penampilan pertama dalam Komik Incredible Hulk

Wolverine membuat penampilan pertama dalam komik The Incredible Hulk pada tahun 1974 sebagai seorang watak villian. Dia merupakan senjata rahsia Tentera Udara Diraja Kanada dan dikenali sebagai “Weapon X”.

Dalam komik tersebut, Hulk cuba merentasi sempadan Kanada, dan tentera udara Kanada terpaksa melepaskan “Weapon X” untuk menghalang Hulk dari memasuki negara tersebut.

Semasa mula-mula dihasilkan, terdapat dua nama dicadangkan iaitu, The Badger dan The Wolverine, dan akhirnya nama The Wolverine telah dipilih. Watak ini dicipta untuk oleh ketua editor Marvel untuk memperkembangkan komik superhero Marvel di Kanada dan hasilnya mereka mencipta Wolverine, Superhero yang berasal dari negara tersebut.

3. Nama asal ialah James Howlett

Wolverine dilahirkan dengan nama James Howlett, anak luar nikah kepada Elizabeth Howlett dan Th0mas Logan. Wolverine tidak mengentahui Thomas merupakan ayahnya sehinggalah dia membunuh Thomas Logan dengan pencakarnya yang keluar dari tangan setelah lelaki itu membunuh John Hawlett yang disangkakan ayahnya.

Sejak dari itu, Wolverine menggunakan nama Logan.

4. Bukan sekadar ahli kumpulan X-Man

Wolverine direkrut untuk sertai X-Man pada tahun 1975 setahun selepas kemunculan pertamannya dalam komik The Incredible Hulk #180, dan sejak dari itu, dia muncul dalam 13 kumpulan Marvel antaranya Avengers, S.H.I.E.L.D dan Fantastic Four. Dia juga merupakan ahli kumpulan Alpha Flight – Superhero Kanada – menubuhkan kumpulan Hard 7 dan Jean Grey Academy.

Dia juga pernah berkhidmat untuk kumpulan penjahat, Hydra (diprogram oleh saintis Hydra) sebelum S.H.I.E.L.D berjaya menghentikannya dan menukarnya kembali kepada asal.

5. “I’m the best there is at what I do, but what I do best isn’t very nice”

Ayat diatas merupakan quote terkenal yang digunakan oleh Wolverine. Ayat tersebut dihasilkan dalam minisiri komik Wolverine pada tahun 1982 yang dihasilkan oleh Chris Claremont dan Frank Miller. Quote tersebut kerap kali disebut oleh Wolverine samada dalam kartun ataupun video game.

Filem spinoff The Wolverine adalah berdasarkan komik minisiri Claremont dan Miller yang mengisahkan Wolverine merantau ke Jepun dan untuk berjumpa dengan Mariko Yashida.

Mesti ramai tak sangka Wolverine mempunyai seorang anak lelaki bernama Daken. Wolverine mendapat tahu yang dia mempunyai anak lelaki hasil hubungannya dengan wanita bernama Itsu selepas pulih dari hilang ingatan. Anaknya Daken mempunyai abiliti seperti ayahnya tetapi dia telah di ‘brainwash’ oleh Romulus dan menjadi seorang villian dan sering bertarung dengan Wolverine.

Logan juga mempunyai klon wanita bernama X-23. X-23 mempunyai kuasa sama seperti Wolverine dan dia juga merupakan hasil dari program ‘Weapon X’. Klon tersebut dilatih untuk membunuh Wolverine, tetapi akhirnya dia berjuang bersama Wolverine

7. Disebalik kelebihan ada kelemahan Wolverine.

Semua tahu bahawa Wolverine mempunyai kuasa menyembuh dengan cepat walaupun mengalami kecederaan yang teruk. Wolverine pernah dicabut anggota badanya oleh Hulk, selamat dari letupan bom atom dan macam-macam lagi, tetapi dia tetap tidak mati.

Tetapi terdapat cara untuk membunuh Wolverine dengan melemaskanya seperti yang ditunjukan dalam komik Uncanny X-Force #34 dimana Wolverine melemaskan anaknya Drake (Drake mempunyai abiliti sama seperti ayahnya). Profesor X juga pernah memberi cadangan untuk memenggal kepala Wolverine dan letakkan kepalanya jauh dari badan. Selain itu, menurut jalan cerita terbaru, Wolverine kehilangan abiliti untuk menyembuh disebabkan virus Microverse

Wolverine dilahirkan pada penghujung abad ke-19, dia bukan sahaja dilatih dalam pelbagai seni bela diri, dia juga kerap terlibat dengan peperangan utama seperti perang dunia. Selain itu juga, dia kerap mengembara ke seluruh dunia termasuk Jepun dan Perancis.

Wolverine fasih berbahasa Inggeris, Rusia, Cina, Cheyenne, Lakota, dan Spanish. Dia juga tahu sedikit bahasa Thai dan Vietnam dan juga pakar dalam sistem komputer.

9. Fizikal Wolverine dalam komik tidak sama seperti dalam Filem

Wolverine merupakan karakter paling pendek dalam Marvel Universe, namun apabila dalam filem, Hugh Jackman yang membawa karakter Wolverine menyebabkan fizikalnya menjadi lebih tinggi. Pelbagai cara digunakan untuk memastikan aktor ketinggian 6’2″ ini kelihatan rendah.

Sebenarnya, pengarah Bryan Singer menawarkan watak Wolverine kepada Russell Crowe yang berketinggian 6′ tetapi aktor tersebut menolak tawaran itu, kemudian Singer, menawarkan kepada Dougray Scott, tetapi disebabkan jadual pengambaran, Scott turut meninggalkan watak tersebut sebelum Jackman dibawa masuk pada minit-minit akhir.

10. Wolverine tewas di tangan Spock Star Trek

Pada tahun 1996, Marvel memutuskan untuk menghasilkan komik ‘crossover’ StarTrek/X-Men. Semasa Spock menjumpai mutant didalam kapal angkasa Enterprise, dia telah meminta kumpulan X-Men untuk ikut dia ke tempat tahanan, namun sebelum Spock mengeluarkan arahan, Wolverine telah menyerang Spock, dan Spock hanya mengunakan  Vulcan nerve pinch untuk menewaskan Wolverine.


J Revolusi Kutip RM1.4 Juta Selepas 3 Hari Tayangan

Selepas tiga hari tayangan, filem aksi terbitan Primeworks Studios dan Infinitus Productions, J Revolusi, dilaporkan berjaya meraih kutipan sebanyak RM1.4 juta.

Filem yang membariskan pelakon hebat seperti Zul Ariffin, Farid Kamil, Nur Fazura dan Izara Aishah, telahj mula menemui penonton sejak 2 Mac yang lalu.

Pencapaian membanggakan oleh naskhah arahan Zulkarnain Azhar itu diumumkan Primeworks Studios menerusi kenyataan yang dikeluarkan di sini, hari ini. Filem berbajet besar itu menjalani penggambaran awal tahun lalu dan mengambil masa 60 hari untuk disiapkan.

Pembikinannya turut mendapat kerjasama Unit Tindakan Khas (UTK) dengan penampilan istimewa bintang One FC Mixed Martial Arts (MMA), Peter Davis dan Saiful Merican.

Ia berkisar mengenai anggota Unit Tindakan Khas (UTK), Jay Zulkarnain, yang menarik diri daripada misinya demi menyelamatkan kakaknya, Dian, yang ditangkap pengedar dadah. Pada masa sama, ada usaha jahat dilakukan bagi melumpuhkan anggota unit tindakan berkenaan.

Primeworks turut berterima kasih kepada 100,000 peminat yang menjayakan misi pecah panggung filem terbabit. Selain itu, mereka yang menonton J Revolusi juga berpeluang memenangi kereta bernilai lebih RM80,000.

Peminat boleh melayari www.jrevolusi.my untuk maklumat penuh peraduan dan ia tertakluk kepada terma serta syarat.


Penggambaran Fast & Furious 9 Ditangguhkan Seketika Disebabkan Kemalangan

Penggambaran filem Fast & Furious 9 terpaksa ditangguhkan buat sementara waktu selepas pelakon lagak ngeri filem tersebut mengalami kecederaan ketika sedang melakukan penggambaran.

Menurut jurucakap studio Universal Pictures, penggambaran terpaksa ditangguhkan selama satu hari untuk memberi fokus kepada situasi yang berlaku.

“We had an injury on the set of Fast 9 today in Leavesden with one of our stuntmen, We have halted production for the day to focus on this situation.”

Buat masa ini tiada maklumat lanjut mengenai insiden tersebut.

Fast and Furious 9 sepatutnya ditayangkan pada 19 April yang lalu, tetapi terpaksa ditukar tarikh ke 22 Mei 2020 bagi memberi laluan filem Hobbs & Shaw yang akan ditayangkan pada 2 Ogos tahun ini.

Filem terbaru ini dibintangi Vin Diesel, Michelle Rodriguez, Jordana Brewster, Nathalie Emmanuel, Tyrese Gibson, dan Ludacris. Turut berada dalam senarai barisan pelakon adalah Charlize Theron dan Helen Mirren yang akan membawakan watak masing-masing dalam filem sebelum serta pendatang baru, John Cena.

Fast and Furious kini sedang menjalani penggambaran


Review Filem: Makmum 2 (2021)

Makmum 2 dijadikan sekuel setelah filem pertamanya laris di Indonesia & juga Malaysia. Di Malaysia filem pertamanya yang diarahkan oleh Hadrah Daeng Ratu mendapat kutipan sebanyak RM7.16 Juta ketika ditayangkan disini. Makmum 2 pula diarahkan oleh Guntur Soeharjanto dan masih menampilkan Titi Kamal sebagai pelakon utama. Khabarnya, filem ini adalah filem paling terlaris di Indonesia...

Review Filem: Makmum 2 (2021)

Makmum 2 dijadikan sekuel setelah filem pertamanya laris di Indonesia & juga Malaysia. Di Malaysia filem pertamanya yang diarahkan oleh Hadrah Daeng Ratu mendapat kutipan sebanyak RM7.16 Juta ketika ditayangkan disini. Makmum 2 pula diarahkan oleh Guntur Soeharjanto dan masih menampilkan Titi Kamal sebagai pelakon utama. Khabarnya, filem ini adalah filem paling terlaris di Indonesia untuk tahun 2021 dengan mengumpul data 700 ribu penonton. Benarkah filem Makmum 2 sehebat seperti yang diperkatakan?
Makmum 2 mengisahkan tentang Riri (Titi Kamal) yang kembali ke kampung setelah mendapat khabar bahawa makcik yang pernah menjaganya ketika dia kecil meninggal dunia. Sejak kembali ke kampung tersebut dia kembali dihantui oleh hantu makmum dan anaknya Hafiz hilang dan dijumpai dalam hutan. Rini dan Hafiz berdepan dengan ancaman luar biasa yang menyebabkan keimanannya goyah dan berada dalam keadaan bahaya.
Filem sekuel ini sepenuhnya kisah baharu dan tiada kena mengena dengan Makmum filem pertamanya. Sejujurnya sekuel ini tidak diperlukan kerana ianya merosakkan jenama ‘Makmum’ sahaja dan menunggang nombor / data kerana filem pertamanya laris. Makmum 2 menampilkan kisah ringkas tetapi meninggalkan banyak persoalan seolah olah hanya sekadar dibikin untuk siap. Eksekusi Guntur disini sangat teruk berbanding filem filemnya sebelum ini.
Plot filem ini dimulakan dengan konflik kematian makcik Rini (yang tiada sebab dan akibat), menyebabkan Rini pulang. Setelah itu Rini diganggu oleh iblis yang menjelma sebagai ‘Makmum’, masjid baharu ditubuhkan, penebangan pokok dihutan terlarang dan anak-anaknya dirasuk yang tidak diperjelaskan dengan terperinci, dihujungnya hanya mengatakan ini hanyalah diwujudkan untuk menguji keimananya.

Terus-terang, filem Makmum 2 ini agak ‘menjijikan’, seperti penulis hanya menulis filem ini mahu jadi seperti apa, tanpa meletakkan ‘background karakter’ yang kuat, dan tidak menulis penceritaan dengan motif yang jelas dan kukuh. Makmum 2 dipenuhi dengan ‘plot hole’ terhadap konflik-konflik yang diciptakannya sendiri, seperti adegan seorang wanita yang menyanyi lagu langsiur wangi. Apa tujuan dan motifnya? kurang diperjelaskan tentang karakter yang difokuskan ini
Yang bagus tentang filem ini adalah hanyalah percubaan dari pengarah untuk menakutkan penonton yang ditambah baik dari segi ‘jumpscare’nya sahaja. Dari segi lakonan, skrip dan eksekusi filem ini, boleh dikatakan ‘sejahanam-jahanamnya’.

Penonton yang menonton di pawagam tadi hanya takut di ‘act’ pertama filem ini, kerana dia babak selanjutnya mula hilang arah tujuan dan pengakhirannya yang sangat membodohkan. (SPOILER) Iblis di hutan marah kerana diambil haknya, mungkin pokok yang ditebang dan menyerupai ‘makmum’ untuk membalas dendam.
Akhirnya iblis terbakar setelah bomoh menanam kembali anak pokok di hutan larangan tersebut berserta ustaz membacakan ayat suci seperti filem islamik seram yang lain (yang agak klise dan membosankan). Bukan itu sahaja, CGI filem ini agak kartun, komedinya juga terlalu ‘lame’, bayangkan iblis merangkak macam katak & gadis kerasukan seperti ada ‘kuasa’ force dari filem STAR WARS untuk melempar-lempar barangan dan manusia. Jijik bukan?
Tiada yang istimewa filem kedua berbanding filem pertamanya, awalnya seram dan nampak menjanjikan tapi pengakhirnya sangat jahanam dan rasa bod.. [DITAPIS KALI KE-38 OLEH EDITOR KAKIMUVEE]. Tonton di TGV CENTRAL I CITY dengan harga tiket standard RM21. Tonton berdua RM42 termasuk tax transaction RM43. Adakah berbaloi untuk menontonya? Bagi saya tidak, melainkan… jika ingin menonton nak rasa seram ketawa dan menyumpah seranah diakhir ceritanya. Makmum 1 dua kali ganda lebih baik dari filem kali ini.

                   Rating Kakimuvee

1/5

Hasib Anuar adalah penulis jemputan Kakimuvee.net dan salah seorang pengendali laman Facebook Kakimuvee Reborn.


Emily Blunt Kongsikan Perkembangan Terbaru Sekuel Edge of Tomorrow

Emily Blunt telah kongsikan perkembgangan terbaru sekuel Edge of Tomorrow yang dinantikan.

Dalam temubual Deadline. Blunt berkata, “Saya berminat untuk lakukan satu lagi [filem]. Saya tidak tahu bila dan bagaimana, tetapi saya sangat berminat. Saya tidak pasti sama ada saya masih kuat atau tidak.”

Blunt membintangi filem aksi sains fiksyen tahun 2014 itu bersama Tom Cruise.

Cruise memainkan watak sebagai William Cage, yang telah menggunakan kebolehan ‘time-loop’ yang baru diperolehinya dengan membantu Sarjan Rita Vrataski (Blunt) untuk menentang pencerobohan makhkluk asing.

Diarahkan oleh Doug Liman, filem aksi bercita-cita tinggi itu gagal mendapat kejayaan box office. Namun, ia mencatatkan keuntungan besar hasil jualan ‘home video.’

Sejak dari itu, peminat mula berharap agar filem itu dapat dihasilkan.

Sekuel itu telah melalui beberapa fasa praproduksi sejak bertahun-tahun. Pada awalnya, telah diumumkan bahawa Liman akan kembali mengarahkan sekuel, dengan Cruise dan Blunt akan kembali mengulangi peranan mereka.

Filem yang dirancang itu telah mempunyai tajuk, iaitu Live Die Repeat and Repeat. Bagaimanapun, projek tersebut masih belum digerakkan walaupun telah hampir 10 tahun sejak filem pertama ditayangkan.


Penulis Deadpool Sahkan Francais Akan Kekal ‘R-Rated’ Meskipun Berada Dalam MCU

Terdapat banyak spekulasi mengenai pendirian Disney terhadap francais Deadpool sama ada akan kekal sebagai sebuah filem ‘R-rated’ atau ‘diturunkan’ pangkat ke PG-13 sekiranya karakter tersebut menyertai Marvel Cinematic Universe.

CEO Disney, Bob Iger sebelum ini menjamin Deadpool akan kekal seperti biasa. Terbaru penulis skrip dua filem Deadpool, iaitu Paul Wenick senada dengan bos Disney itu apabila mengesahkan filem Deadpool akan datang masih kekal dengan klasifikasi sebagai ‘R-rated’.

Penulis tersebut menjelaskan kepada wartawan ketika mempromosikan filem terbaru Zombieland: Double Tap.

“I think the party line and truth is we’re all still figuring it out,”

“Marvel has promised to continue to let us play in the R-rated Deadpool universe, and the hope is that they will also let us veer into the MCU a little bit as well and play in that sandbox.”

Jadi setakat ini, Deadpool masih kekal untuk tontonan orang dewasa, cuma bagaimana francaisnya akan menyesuaikan diri dengan MCU masih sukar untuk diperkatakan, mungkin akan berlaku ‘soft reboot’.

Dalam perkembangan lain, pelakon utamanya, Ryan Reynolds cuba untuk bermesyuarat dengan para eksekutif Marvel Studios, tetapi difahamkan dia telah di’teaser’ oleh seseorang ketika berada disana. Anda boleh lihat perkongsiannya dibawah.


Spider-Man: No Way Home Lepasi Kutipan AS$ 1 Billion Dolar Seluruh Dunia

Filem superhero terbaru Sony Pictures, Spider-Man: No Way Home telah merekodkan satu lagi kejayaan apabila menjadi filem pertama era pandemik yang berjaya meraih kutipan lebih AS$ 1 billion dolar.

Menurut Deadline, kutipan filem ketiga Spider-Man MCU itu telah melepasi AS$ 1.05 billion dolar, sekaligus menjadi filem paling laris tahun 2021. Selain itu juga, ia turut menjadi filem ketiga paling pantas mencecah kutipn $AS 1 billion dolar, dibelakang Avengers: Infinity War (11 hari) dan Avengers: Endgame (5 hari).

Sejak ditayangkan di Malaysia pada 15 Disember yang lalu, Spider-Man: No Way Home telah mengumpul lebih AS$ 10 juta dolar, menurut Box Office Mojo.

Diarahkan oleh Jon Watts, No Way Home menyambung cerita dari Far From Home dimana kehidupan Peter Parker berubah 100 peratus selepas identiti Spider-Man didedahkan oleh Mysterio. Selepas meminta bantuan Doctor Strange, keadaan menjadi semakin rumit apabila musuh-musuh Spider-Man dari dunia lain mula datang memburunya.

Tom Holland kembali meneruskan peranannya sebagai  superhero kegemaran ramai, Spider-Man/Peter Parker, dan turut disertai Benedict Cumberbatch sebagai Doctor Strange, Zendaya (Euphoria, Dune) sebagai MJ, Jacob Batalon (50 State of Fright) sebagai Ned, Marisa Tomei (The King of Staten Island) sebagai Aunt May, Tony Revolori (The French Dispatch) sebagai Flash dan Hannibal Buress (Tag) sebagai Coach Wilson.

Turut menyertai barisan pelakon adalah Jamie Foxx dan Alfred Molina yang kembali meneruskan peranan mereka sebagai Elector dan Doctor Octopus.

Spider-Man: No Way Home kini sedang ditayangkan di pawagam-pawagam tempatan tanah air.


Death Star Kembali Dalam Star Wars: The Last Jedi? & Imej Terbaru Kylo Ren

Tidak banyak perkembangan terbaru mengenai filem Star Wars: The Last Jedi buat masa ini. Tetapi beberapa gambar terbaru yang didedahkan di laman forumer Reddit mungkin memberi hint kepada peminat filem Star Wars mengenai Supreme Leader Snoke dan Kylo Ren.

Salah satu gambar yang didedahkan adalah set permainan Star Wars yang memberi gambaran pusat pemerintah Snoke dalam filem Star Wars akan datang. Set tersebut kelihatan seperti berbentuk sfera dan mirip seperti Death Star. Tidak dapat dipastikan apakah nama pengkalan yang didiami oleh Snoke sebagai pusat pemerintahannya, tetapi, jika dilihat dari segi rupa bentuk, kita dapat membayangkan pengkalannya mirip seperti senjata pemusnah milik Darth Vader itu.

Dalam filem sebelum ini Star Wars: The Force Awakens, First Order yang diketuai oleh Snoke dan Kylo Ren mempunyai senjata pemusnah ala Death Star yang bersaiz planet sebelum ianya dimusnahkan oleh Rey dan Finn.

Imej kedua pula menunjukan wajah terbaru Kylo Ren dalam filem akan datang. Wajah Kylo Ren kini mempunyai parut akibat kecedaraan yang dialaminya semasa berlawan dengan Rey dalam filem A Force Awakens.


Musim Kedua Sex Education Akan Menemui Penonton Pada 17 Januari Ini

Netflix telah melancarkan trailer pertama musim kedua siri kegemaran ramai Sex Education yang memberikan previu tentang isu dan konflik terbaru yang dihadapi Otis dalam musim akan datang. Dibintangi Asa Butterfield dan Gillian Anderson, siri ini akan menemui penonton pada 17 Januari 2020. Anda boleh saksikan trailer dipemain video dibawah.

Otis Thompson – seorang pelajar teruna sekolah tinggi yang canggung dalam hubungan sosial tinggal bersama ibunya, yang merupakan seorang ahli terapi seks.  Dikelilingi oleh manual, video dan perbualan terbuka mengenai hubungan seks, Otis adalah pakar dalam subjek itu. Apabila kehidupannya dirumah didedahkan di sekolah, Otis sedar bahawa dia boleh menggunakan kepakarannya dalam meningkatkan statusnya.

Bersama rakannya Maeve, sorang gadis nakal yang bijak, mereka mendirikan klinik terapi seks secara bawah tanah untuk menangani masalah pelik rakan-rakan mereka. Melalui analisisnya terhadap seksualiti remaja, Otis menyedari bahawa dia sendiri memerlukan rawatan.

Turut kembali dalam musim akan datang adalah Emma Mackey, Ncuti Gatwa, Aimee-Lou Wood, Connor Swindells, Kedar Williams-Stirling, Tanya Reynolds, Patricia Allison, dan Alistair Petrie.

Sementara menantikan musim kedua bersiaran, anda boleh menonton musim pertama Sek Education dengan klik pautan yang berikut: netflix.com/SexEducation.


‘Secret Invasion’ Catat Jumlah Penonton Kedua Terendah Selepas ‘Ms. Marvel’

Siri terbaru MCU Secret Invasion nampaknya gagal menarik jumlah penonton yang besar semasa tayangan episod pertamanya pada minggu lalu.

Menurut data dari Samba TV, seramai 994,000 isi rumah di AS telah menonton siri itu pada lima hari pertama tayangannya.

Ini sekaligus menjadikan Secret Invasion sebagai siri MCU yang mendapat jumlah penonton kedua terendah, selepas Ms. Marvel, yang ditonton seramai 775,00 isi rumah dalam tempoh yang sama, dan dibawah She-Hulk: Attorney at Law, yang ditonton lebih 1.5 juta isi rumah

Setakat ini, Loki masih menguasai tempat pertama dalam senarai siri MCU dengan jumlah tonton sebanyak 2.5 juta pada lima hari pertama tayangannya.

Secret Invaision menyaksikan Fury yang perlu bergabung dengan sekutunya untuk menghentikan pencerobohan Skrull dan menyelamatkan dunia.

Siri terbaru Marvel Disney+ ini telah memulakan tayangan perdana pada 21 Jun 2023, dengan episod baharu akan ditayangkan setiap Rabu sehingga siri finale pada 26 Julai 2023.

Veteran MCU yang terdiri daripada Samuel L. Jackson, Ben Mendelsohn, Cobie Smulders, Martin Freeman, dan Don Cheadle akan kembali meneruskan peranan mereka.

Siri itu juga akan memperkenalkan watak-watak baru yang dilakonkan oleh ingsley Ben-Adir, Emilia Clarke, dan Olivia Colman


13 Filem Seram Thai Yang Pernah Menakutkan Kita Suatu Ketika Dahulu

Selain Jepun dan Korea Selatan, terdapat satu lagi negara Asia yang telah membuatkan penonton ketakutan menerusi filem-filem seramnya. Negara yang dimaksudkan adalah jiran kita, iaitu Thailand.

Thailand kaya dengan budaya dan cerita rakyat dengan konsep-konsep seperti roh, penjelmaan semula, karma dan ilmu hitam. Tidak hairan, pada awal tahun 2000, negara itu telah menghasilkan beberapa seram yang menakutkan dan mengerikan. Oleh itu, bagi mengimbau kembali ketakutan anda, kami kongsikan 13 Filem Seram Thailand Yang Telah membuatkan Anda Takut Suatu Ketika Dahulu.

Mesti ramai dikalangan anda pernah menonton Nang Nak bukan?

Berdsarkan dari “Mae Nak Phra Khanong”, sebuah kisah rakyat yang diceritakan pada era Raja Rama V tentang seorang wanita yang mati kerana kelahiran yang sukar semasa kekasihnya pergi berperang. Legenda Nak telah diadaptasi ke dalam filem dan rancangan TV berkali-kali. Nang Nak, bagaimanapun, filem ini boleh dikatakan adaptasi terbaik.

Nang Nak mengimbangi kisah romantis dan tragis pasangan ini dengan elemen menakutkan, sambil mempamerkan reka bentuk set dan sinematografi yang sangat baik yang menghidupkan kembali era keemasan Siam.

Filem ini mengisahkan tentang veteran perang, Mak yang pulang ke pangkuan isterinya, Nak dan anak lelakinya yang baru lahir. Sebaik sahaja dia kembali, jiran-jirannya cuba memberi amaran kepadanya tentang sesuatu yang tidak menyenangkan yang berlaku di bawah bumbungnya.

Sebelum 4bia (2008) menjadi popular dan mencipta trend antologi seram di pawagam Thai, Bangkok Haunted terlebih dahulu memulakannya. Filem ini meneroka dunia tahyul Thailand dengan menghasilkan cerita yang menakutkan penonton sehingga terasa ke tulang.

Ketika ditayangkan Bangkok Haunted memperoleh kutipan kedua tertinggi, untuk filem seram, dibelakang Nang Nak (1999).

Filem ini mengabungkan tiga kisah keganasan diceritakan oleh tiga rakan gadis di sebuah bar Bangkok yang gelap. Cerita-cerita ini berkisar pada barang antik berhantu, ramuan cinta dan kes misteri seorang gadis yang membunuh diri. Cerita mana yang paling menakutkan anda?

Rahtree: Flower of the Night (2003)

Filem seram komedi yang membuatkan anda ketawa dan dalam masa yang sama, membuatkan anda ketakutan. Dengan The Exorcist dan Audition menjadi rujukan komik, filem ini berjaya membina pengikutkan sendiri selepas tayangan di Toronto International Film Festival 2004 dan Fantasia Festival. Beberapa sekuel telah dihasilkan, tetapi filem pertama tetap menjadi pilihan peminat.

Filem ini mengisahkan pelajar Buppah Ratree yang telah mati ketika cuba menggugurkan kandungannya, selepas dia ditinggalkan oleh seorang pemuda dari keluarga kaya. Rohnya kemudian mengambil alih apartmentnya dan pemilik rumah melakukan pelbagai cara untuk menyikirkan roh yang berdendam itu.

Antara filem seram Thailand yang sangat sukses dan dikenali di serata dunia sehingga mewujudkan beberapa remake seperti filem hollywood berjudul sama tahun 2008, remake Tamil berjudul Sivi dan Hindi berjudul Click.

Filem ini dibuat ketika dunia sedang dilanda fenomena J-Horror. Seperti Jepun, Shutter mengejutkan penonton dengan siri ‘jump scare’ yang kreatif dan mengejutkan, ditingkatkan dengan plot yang tegang serta twist.

Selepas Jane dan Tun melanggar seorang gadis dalam kemalangan kereta, mereka segera melarikan diri dari tempat kejadian. Namun, Tun, seorang jurugambar, segera menemui bayangan aneh dalam fotonya, yang mengganggu mereka.

House of Ghosts aka Pisaj (2004)

Hoise of Ghost atau Khon, Phee, Pisaj bermaksud “manusia”, “hantu” dan “syaitan”. Filem ini membawa anda dalam perjalanan psikologi dan falsafah untuk mencuba dan memahami penderitaan mental yang dilalui setiap watak utama. Anda akan tertarik dengan dunia klaustrofobia dan kekacauan, dan terpaksa mencari yang mana betul ataupun tidak.

Setelah kehilangan kedua ibu bapanya dalam tragedi mengerikan, seorang gadis muda tinggal dengan ibu saudaranya, pemilik rumah percetakan dan seorang pengamal “spirit mediums”, iaitu pengantara roh.

Walaupun gagal dari segi komersial, ia tetap berjaya mencipta pengikutnya sendiri.

Filem berbajet rendah yang berjaya mencipta suasana yang realisitik dan menakutkan penonton.

The Sisters mungkin adalah filem seram paling stereotaip dalam senarai, tetapi yang membuatnya istimewa dan patut ditonton adalah bagaimana keseluruhan plot berdasarkan kes pembunuhan sebenar dan tidak dapat diselesaikan di selatan Thailand pada tahun 1991.

Filem ini mengisahkan sekumpulan pemuzik remaja dari Bangkok yang perlu menyelesaikan kes pembunuhan seorang pelacur untuk menyelamatkan nyawa mereka sendiri.

Art of the Devil 2 (aka Long Kong) (2005)

Sekuel kepada siri Art of the Devil, tetapi tiada kaitan dengan filem pertama. Memaparkan adegan ‘gore’ yang gila dan jalan cerita yang dibuat dengan bijak, memperlihatkan kejahatan dunia ilmu hitam.

Filem ini menjanjikan adegan ‘disturbing’ menghiburkan. Sekiranya anda meminati filem slasher yang memberi gambaran mengenai kepercayaan tahyul, dikongsi dengan budaya Asia Tenggara, filem ini mungkin untuk anda.

Art of the Devil 2 mengisahkan seorang guru yang menggunakan ilmu hitam untuk kembali kepada pelajar yang menyebabkan penderitaannya pada masa lalu.

Sangat telitli, menakutkan dan yang penting sekali, kekemasan struktur plot dan ‘twist’ dipenghujung filem yang ‘mindblowing’. Dengan konsep filem dalam filem ini, The Victim berdasarkan teknik siasatan jenayah yang digunakan pasukan Polis Diraja Thai, yang mana kejadian jenayah dilakonkan semula oleh pesalah untuk media Thailand.

The Victim mengisahkan seorang aktes muda yang bekerja dengan polis untuk melakonkan adegan jenayah. Dia kemudiannya mendapati dirinya diikuti roh seorang ratu cantik, yang memaksa pelakon itu untuk mencari pembunuhnya.

Hanya seorang dari peserta rancangan realiti TV dapat memenangi hadiah besar, tetapi mereka terlebih dahulu mesti tinggal dalam bekas penjara tentera yang mana, kekejaman telah berlaku pada tahun-tahun sebelumnya.

Ketika dilancarkan, filem ini dikecam Kemboja kerana latar belakang penjara dalam filem ini mirip dengan Tuol Sleng, tempat sebenar dimana berlaku pembunuhan beramai-ramai di Kemboja pada tahun 1970an.

Suasana menakutkan dalam Ghost Game menjadikan filem ini tidak selesa untuk ditonton dan hanya berfungsi untuk meningkatkan trauma ketika kita menyaksikan setiap watak disiksa oleh roh jahat.

Diterbitkan oleh pasukan yang menghasilkan filem seram Art of the Devil. Filem ini tidak bergantung pada dendam dan ketakutan semata-mata. Sebaliknya, keseluruhan filem berkembang kepada unsur-unsur yang bertentangan dari spektrum seram, seperti adegan yang ‘slow burn’, persembahan pelakon yang cukup hebat, reka bentuk produksi yang luar biasa, menggambarkan Siam lama dan yang penting sekali plot yang berkualiti.

The Unseeable mendapat pengiktirafan dalam festival dan anugerah antarabangsa, dan harus mendapat perhatian peminat filem seram.

Ditetapkan pada tahun 1934, filem ini berkisar pada seorang wanita mengandung dari luar bandar bernama Nualjan yang mencari suaminya yang hilang. Apabila tinggal sebentar di sebuah rumah besar yang penuh misteri, dia menemui roh yang belum lahir dan kebenaran yang mengejutkan.

Debut Sophon Sakdapisit sebagai pengarah selepas dia terlibat dalam penulisan skrip filem Shutter (2004) dan Alone (2007)

Coming Soon memperoleh populariti yang tinggi disebabkan ‘jump scare’ dan skrip yang kemas. Bukan itu sahaja, ia mengangkat isu cetak rompak dengan mengutuk penyokong cetak rompak yang akan menyebabkan kejatuhan industri filem.

Filem ini mengisahkan projectionist yang merakam filem “Evil Spirit” secara haram untuk tujuan cetak rompak. Mereka kemudiannya diburu hantu yang menakutkan, yang juga merupakan karakter dalam filem tersebut.

Filem antologi seram empat bahagian yang mendapat kritik positif dan sukses dari segi komersial. Kesemua bahagian berjaya mendedahkan sensasi baru seram sambil menggabungkan elemen dari genre lain seperti aksi dan komedi.

Kejayaaan 4bia telah mewujudkan sekuelnya pada 2009 berjudul Phobia 2. Sekiranya anda tidak tahan dengan ketakutan selama dua jam, cuba tonton cerita satu persatu untuk membina imuniti seram anda.

Bermesej dengan orang asing yang misteri, tindakan dendam seorang ulat buku dengan menggunakan ilmu hitam, ketakutan berkhemah jauh di dalam hutan, dan melakukan penerbangan dengan mayat – ini adalah situasi menakutkan yang akan menganggu minda anda dalam filem 4bia.

Filem yang mendapat kritik positif dari pengkritik dan peminat. Bukan sahaja memaparkan jump scare yang menjadi, tetapi turut bermain dengan emosi – sediakan tisu sebanyak mungkin!

Filem ini mengisahkan tentang sebuah keluarga yang berada di ambang kehancuran berpindah ke luar Bangkok dengan harapan dapat memperbaiki kehidupan mereka dan berhubung kembali antara satu sama lain. Namun, kes pembunuhan yang mengerikan hanya menambah api dan mengancam hubungan mereka yang sudah rapuh.

Walaupun memaparkan oleh adegan-adegan keganasan dan penampakan entiti, Laddaland, pada dasarnya, adalah sebuah filem drama yang mengupas kesan krisis ekonomi yang melumpuhkan di Thailand pada tahun 1990-an. Ini juga secara halus memperlihatkan masalah pantang larang mengenai kelas, peranan gender dan pendatang, menandakan filem sebagai komentari sosial yang hanya memanfaatkan hantu sebagai alat hiburan.


Fazura Popular Di Indonesia

PELAKON dan penyanyi Fazura kini melebarkan sayapnya ke Indonesia apabila mendapat tawaran berlakon lima buah filem di sana.

Fazura atau Nur Fazura Sharifuddin, 33, berkata dia kini kerap ke negara jiran itu demi tugasan seninya.

“Alhamdulillah rezeki saya murah di Indonesia sekarang. Kini hampir setiap dua bulan saya akan ke sana.

“Insya-Allah bulan depan saya bakal menjalani penggambaran filem ketiga di sana.

“Malah, secara kasarnya untuk tahun hadapan sahaja saya sudah menerima lima tawaran untuk membintangi filem di sana,” katanya kepada Astro Gempak ketika ditemui.

Fazura sebelum ini telah menjalani penggambaran filem Warkop Reborn di Indonesia pada Jun baru-baru ini.

Pelakon yang popular menerusi filem Manisnya Cinta Di Cappadoccia itu memberitahu buat masa ini dia mahu fokus kerjayanya di sana selagi ada peluang.

“Buat masa ini, saya akui saya menerima banyak tawaran berlakon di sana berbanding di Malaysia.

“Saya pun faham keadaan industri filem Malaysia yang semakin menurun, ditambah pula dengan masalah ekonomi yang kita alami sekarang,” katanya lagi.

Dalam perkembangan lain, Fazura bakal merakamkan album baru yang akan berkolaborasi dengan komposer terkenal Indonesia, Ahmad Dhani.


Mawi Arah Drama Terbaru Berjudul “Ali”

Selepas menghasilkan filem Tiada Tajuk, pelakon, penyanyi dan pengarah Mawi mendedahkan bahawa di bakal kembali duduk ke bangku pengarah untuk hasilkan sebuah drama bersiri terbaru berjudul Ali.

Menurut Mawi atau nama sebenarnya Asmawi Ani berkata naskhah terbarunya itu akan mengekalkan tema yang sama seperti filem Tiada Tajuk iaitu keagamaan.“Saya masih mengetengahkan tema keagamaan. Drama 13 episod ini berkisar kisah gengster dan kumpulan tabligh. Penggambaran drama ini akan bermula pada awal bulan September (Sabtu ini),” ujarnya yang dipetik dari BH Online.Selain mengarah, Mawi juga akan turut membintangi drama ini bersama pelakon hebat lain seperti Johan As’ari, Amerul Affendi dan Along Cham.

Drama Ali akan ditayangkan terus di platfrom penstriman video Nurflix.


Three Programs To Get You More Excited For TUDUM

Netflix’s first virtual event, TUDUM, is fast approaching, with new and returning TV shows, exciting films, unscripted content, and all the biggest stars on one epic stage. But did you know that the party starts way before the main event happens?

TUDUM has three specific programs created to bring Asian fans closer to their stories on Netflix — Anime, Indian, and Korean content. Read on to find out more about Netflix TUDUM Spotlights – including what to expect, some insider sneak peeks, program timings, and how to watch right from your couch on the 25th of September!

There is SO MUCH in store for anime fans as Netflix unveils its anime lineup for the coming months. During this spotlight, fans will find out what’s new about Aggretsuko, Bright: Samurai Soul, Pretty Guardian Sailor Moon Eternal The Movie, Super Crooks, and many more. Some of your favorite anime talents will also share some secrets about their shows if you listen hard enough! And finally, N-Ko, Netflix’s very own VTuber, will act as your guide and host during the program.

The Korean-content program is sure to get K-drama fans’ hearts fluttering with the amazing lineup of upcoming titles such as Hellbound and My Name. During this spotlight, fans will also get up close and personal with two of their favorite stars, Song Kang and Jung Hae-in, in an exclusive interview that can only be watched during this program. And if you love K-pop, the 30-minute Korea Spotlight program will be hosted by iconic K-pop stars including EXO’s Kai.

TUDUM: Korean Spotlight begins at 9PM MYT on 25 September 2021 on Netflix Asia and The Swoon’s YouTube channels.

Fans around the world will discover more reasons to fall in love with Bollywood during the TUDUM: India Spotlight. Witness iconic Indian actress Madhuri Dixit in a never-before-seen role in upcoming series, Finding Anamika. Discover more about Heeramandi from acclaimed filmmaker Sanjay Leela Bhansali during his panel, and for fans who love thrillers, there will be a special surprise just for you!

Get your popcorn ready, as you set to embark on a fun night with TUDUM. Tune in to the  TUDUM: Spotlight shows via the official Netflix channels:

TUDUM: Anime Spotlight begins at 8PM MYT on 25 September 2021 on Netflix Asia and Netflix Anime YouTube channels.
TUDUM: Korean Spotlight begins at 9PM MYT on 25 September 2021 on Netflix Asia YouTube Channel
TUDUM: India Spotlight begins at 11.30PM MYT on 25 September 2021 on Netflix India YouTube Channel

After the Spotlights, the TUDUM Global Fan Event is just mere hours away, so be sure to tune in and be part of the event right from the comforts of your own living room! The three-hour Netflix TUDUM global virtual event will premiere at 12AM MYT on 26 September 2021. The event will be broadcast across Netflix’s YouTube channels worldwide, in addition to Twitter, Twitch and Facebook.


Tunggu Sebentar! Toy Story 4 Mempunyai Babak ‘Post Credit

Bagi yang ingin menonton filem Toy Story 4 esok (20 Jun 2019), anda dinasihatkan untuk duduk sebentar kerana filem animasi Disney/Pixar itu akan menayangkan babak ‘mid credit’ dan ‘post credit’.

Berita ini disahkan laman-laman hiburan antarabangsa untuk hadir semasa tayangan premier filem Toy Story 4 minggu lepas. Jadi, apabila filem tersebut tamat, jangan lari, jangan bangun, duduk sebentar dan tonton filem tersebut sehingga betul-betul habis.

Toy Story 4 diarahkan Josh Cooley manakala skrip ditulis oleh Rashida Jones, Will McCormack, Stephany Folsom. Ianya mengisahkan tentang pengembaraan Woody dan rakan-rakanya serta mengalu-alu kedatangan rakan baru di bilik Bonnie termasuklah patung yang tidak mahu berada di sana iaitu Forky.

Filem ini disuarakan oleh Tim Allen dan Tom Hanks yang membawakan suara Buzz Lightyear serta Woody serta turut dibantu Annie Potts, Patricia Arquette, Joan Cusack serta suara-suara baru dari pelakon terkenal iaitu Keanu Reeves, Keegan-Michael Key dan Jordan Peele.

Toy Story 4 akan ditayangkan di Malaysia pada 20 Jun 2019


Anime BanG Dream! Film Live Bakal Menemui Penonton 20 Ogos Ini

TGV Pictures bakal membawakan kepada anda, sebuah filem anime berjudul BanG Dream! Film Live yang dibintangi Toyama Kasumi, Hanazono Tae, Ushigome Rimi, Yamabuki Saaya, dan Ichigaya Arisa

BanG Dream! Film Live merupakan sebuah filem konsert pertama dalam francais animasi Jepun, “BanG Dream!”. Ia menampilkan lima buah kumpulan muzik Jepun iaitu Poppin’ Party, Afterglow, Pastel*Palettes, Roselia dan Hello, Happy World!

Filem anime ini akan ditayangkan dipawagam tempatan mulai 20 Ogos ini. Anda boleh tonton trailer dibawah.


Hilang Pendapatan, PPFIM Rayu Kerajaan Agar Benarkan Aktiviti Penggambaran

Perintah Kawalan Pergerakan (PKP) yang dilaksanakan kerajaan bagi membendung pandemik COVID-19 memberi kesan kepada pendapatan sesetengah pihak.

Sehubungan dengan itu, Persatuan Penerbit Filem Iklan Malaysia (PPFIM) telah merayu kepada pihak kerajaan untuk memberi kelonggaran kepada pihak produksi untuk kembali beroperasi semula.

Dalam satu sepucuk surat rayuan kepada Menteri di Kementerian Komunikasi dan Multimedia Malaysia pada awal bulan yang lalu, presiden PPFIM, Khoo Kay Lye telah memohon pertimbangan untuk membenarkan penggambaran iklan seperti biasa dan akan mematuhi prosedur operasi standard (SOP) yang ketat seperti disarankan kerajaan.

“Kami memohon pertimbangan untuk membenarkan penggambaran iklan seperti biasa, tetapi terikat dengan prosedur operasi standard (SOP) yang ketat seperti yang disarankan kerajaan. Dalam industri perfileman dan pengiklanan, kami mempunyai hubungan yang rapat dan saling bergantung antara satu sama lain.

“Kebanyakan kru penggambaran tidak ada pendapatan tetap dan bergantung sepenuhnya kepada penghasilan karya baharu dalam menjana pendapatan harian. Jadi sebagai ‘freelancer’, kebanyakan kru produksi penggambaran tidak dapat menjana pendapatan apabila tiada penggambaran,”

Dalam pada itu, Khoo berkata susulan kerajaan memperkenalkan Perintah Kawalan Pergerakan Bersyarat (PKPB), pihak PPFIM boleh merangka SOP yang akan dipraktikkan setiap syarikat produksi sepanjang proses penggambaran.

Pihaknya juga terbuka untuk menerima cadangan dan peraturan yang dikeluarkan kerajaan dan Kementerian Kesihatan Malaysia (KKM) dalam memastikan wabak COVID-19 tidak menular.

Oleh itu, Khoo berharap kerajaan dapat mempertimbangkan rayuan pihaknya sekaligus dapat membantu kru produksi daripada dibebani kemelut kewangan.


Ocean’s 8 Review

Ocean’s Eleven bagi saya adalah ‘masterpiece’, Ocean’s Twelve boleh dianggap ‘so-so’ dan tidak mengecewakan bagi sebuah sekuel manakala Ocean’s Thirteen ‘trikuel’ yang memiliki kehebatan hampir sama dengan filem pertama. Jujur saya katakan, trilogi Ocean yang diterajui pengarahnya, Steven Soderbergh merupakan antara filem bertemakan rompakan yang paling menarik dan wajib anda tonton.

Saya menyangkakan, siri Ocean akan tamat di filem ketiga, tetapi sangkaan saya meleset selepas filem spin-off Ocean’s 8 diumumkan. Diarah dan ditulis oleh Gary Ross, saya meragui mampukah pengarah filem The Hunger Games ini mampu menandingi kehebatan 3 filem awal yang diarahkan oleh Steven Soderbergh.

Seperti filem Ocean yang lain, Ocean’s 8 turut dibintangi pelakon-pelakon wanita yang hebat. Jika sebelum ini ia dibintangi oleh George Clooney, Brad Pitt, Matt Damon, Don Cheadle, dan mendiang Bernie Mac, filem spin off ini dibintangi aktres-aktres yang sangat hebat seperti Sandra Bullock, Cate Blanchett, Anne Hathaway dan Mindy Kaling.

Dalam filem kali ini, Sandra Bullock memainkan peranan sebagai Debbie Ocean, adik kepada Danny Ocean. Debbie yang baru dibebaskan dari penjara dengan parol telah mencari rakannya, Lou (lakonan Cate Blanchett) untuk berkongsi perancangannya merompak kalungan berlian yang bernilai jutaan dolar yang bakal dipakai oleh selebriti, Daphne Kluger (Anne Hathaway) semasa majlis keramaian Met Gala. Lou bersetuju dengan rancangan Debbie dan mula mengumpulkan krew yang terdiri daripada Rose Weil (Helena Bonham Carter), Tammy (Sarah Paulson), Amita (Mindy Kaling), Constance (Awkwafina) dan Nine Ball (Rihanna).

Apa yang boleh saya katakan, Ocean’s 8 ini adalah ‘gulai’ yang mana bahan-bahannya dari 3 filem asal Ocean’s Eleven. Perjalanan ceritanya, karakteristik watak, mood, tona filem, plot twist dan elemen rompakan diceduk dari ketiga-tiga filem asal untuk dijadikan filem Ocean’s 8. Tiada ‘originality’ dan saya tidak nampak sesuatu yang baru dalam filem spin off kali ini. Yang membezakan Ocean’s 8 dengan filem-filem Ocean yang lain adalah fesyen dan humor yang ditonjolkan. Humor yang ditunjukkan pula agak sukar ‘ditangkap’ sebenarnya, mungkin golongan wanita memahami humor yang dibuat oleh para pelakon wanita ini.

Bagaimanapun, saya tidak mengatakan Ocean’s 8 adalah sebuah filem yang bosan walaupun ia banyak ‘copy-paste’ dari filem asal. Ianya masih menarik untuk ditonton sebenarnya, terima kasih kepada kualiti para pelakonnya dalam filem ini. Sepanjang perjalanan filem, prestasi para pelakon utamanya tidak mengecewakan, Sandra Bullock, Cate Blanchett, Anne Hathaway, Helena Bonham Carter dan Mindy Kaling memberikan kualiti lakonan gred A dari awal sehingga akhir filem. Penyanyi yang menjadi pelakon, Awkwafina serta Rihanna juga berjaya membuktikan mereka mampu memberikan kualiti lakonan yang baik walaupun tidak diberi begitu banyak ‘screentime’. Lebih menarik, beberapa karakter dari filem asal seperti Reuben dan Yen turut membuat ‘cameo’ dalam filem ini. Sekurang-kurangnya ia berjaya mengamit nostalgia bagi yang pernah menonton trilogi Ocean. Sayang, babak melibatkan anggota asal Ocean yang lain iaitu Linus Caldwell dan Saul Bloom telah dipotong, jika tidak saya pasti tersenyum lebar melihat watak-watak ini berada dalam filem. Apapun, bagi saya kualiti lakonan para pelakon serta cameo anggota asal Ocean sebenarnya banyak menyelamatkan filem ini.

Secara keseluruhannya, Ocean’s 8 sebenarnya sebuah filem rompakan yang menarik untuk ditonton jika anda tidak pernah menonton trilogi asal Ocean. Perjalanan cerita mungkin sedikit rumit bagi yang pertama kali menontonnya, tetapi saya percaya ia mampu memberikan kepada kepuasan kepada penonton yang gemarkan filem bercorak seperti ini, lebih-lebih lagi ia dibintangi oleh para aktres yang sangat hebat dalam dunia perfileman Hollywood.


Pengarah Berminat Untuk Kembangkan Siri BLACK, Melangkaui Versi Korea

Selepas lama menanti, akhirnya peminat drama tempatan berpeluang menonton siri adaptasi Black Musim kedua pada 10 Jun yang lalu di platform streaming Viu.

Musim pertama yang ditayangkan pada Disember 2019 telah mendapat sambutan yang cukup hangat dari penonton dan menerima pujian pengkritik. Dengan babak yang tergantung, kepulangan Black Musim kedua pasti dinanti-nantikan peminat yang ingin mengentahui kesudahan penggembaraan Black dan Sofia.

Memandangkan Black merupakan adaptasi dari versi Korea – yang memiliki 18 episod, pasti peminat tertanya-tanya apa hala tuju siri ini selepas melengkapkan kesemua episodnya.

Semasa pelancaran maya Black Musim kedua, pengarah Sein Qudsi menyatakan minatnya untuk mengembangkan siri ini dengan memberi fokus pada penggembaraan Sofia di dunia bunian.

“Sekadar berfikir berdasarkan imaginasi” ujar Sein Qudsi, “Jika kita teruskan, bererti ia akan masuk ke dunia bunian. Mungkin penggembaraan Saleha [Sofia] di dunia bunian. Bukan lagi mengenai Black di sini. Oleh itu, kita membalikkan semuanya. Sekadar berimaginasi”

Bagi Ghaz Abu Bakar, pengarah itu berharap musim ketiga dapat dihasilkan dengan cerita yang lebih asli, bukannya adaptasi dari negara lain.

“Ya, ini adalah adaptasi, tetapi ketika kami menempuh perjalanan membuat Black Musim kedua, jauh di dalam hati, saya berkata kepada diri saya sendiri, bagaimana saya berharap ia boleh menjadi kandungan asli dari Viu. Anda tahu, kerana kepuasannya berbeza apabila anda tahu ini adalah siri yang asli.”

“Saya harap musim ketiga boleh menjadi cerita asli, supaya Black versi Malaysia boleh pergi ke peringkat antarabangsa dengan sendirinya, bukan diadaptasikan dari negara lain. Itu pendapat saya.”

Perancangan musim ketiga Black masih lagi samar-samar memandangkan ia merupakan siri adaptasi bukannya asli. Tetapi jika dua pengarah berharap dapat mengembangkan lagi dunia Black dengan jalan cerita yang lebih asli dan tempatan, rasanya tidak salah untuk Viu mengembangkan lagi siri ini.

Dalam musim kedua, pemburuan Black ke atas bekas rakannya dipertingkatkan, malah siasatannya membawa beliau kepada beberapa kes pembunuhan yang tidak dapat diselesaikan, termasuk – yang paling mengejutkan – dirinya sendiri. Rahsia-rahsia menggerunkan dibongkar dengan kesan yang sangat buruk.

Didorong oleh Sofia yang berani dan penyayang, Black yang dulunya angkuh dan pentingkan diri mendapati dirinya menentang ketidakadilan dan gigih menyelamatkan nyawa manusia bersama Sofia disisinya. Setelah menemui semula nilai-nilai kemanusiaan dalam dirinya, Black akhirnya terpaksa berdepan dengan hakikat sebenar bahawa, bertentangan dengan peraturan kumpulannya dan pendirian peribadinya sendiri, Black melakukan sesuatu yang dilarang – dan jatuh cinta.

Diarahkan oleh Ghaz Abu Bakar dan Sein Qudsi, dan dibarisi pelakon popular seperti Kamal Adli, Siti Saleha, Nabila Huda, dan Zoey Rahman, Black Musim kedua kini boleh didapati di Viu, dengan dua episod baharu disiarkan setiap hari Khamis, mulai 10 Jun.


Gong Yoo In, Suzy & Park Bo Gum Bakal Bintangi Filem Terbaru Berjudul WONDERLAND

Menurut Soompi, pelakon Gong Yoo In bakal membintangi filem terbaru berjudul Wonderland.

Filem arahan Kim Tae Yong itu akan berkisarkan tentang dunia simulasi di mana seseorang itu dapat disatukan dengan orang yang tersayang selepas mereka tidak dapat berinteraksi di dunia realiti.

Gong Yoo dilaporkan akan membawa watak sebagai seorang lelaki berusia empat puluhan yang merindui isterinya yang meninggal dunia. Demi anaknya, dia telah meminta individu yang mengawal Wonderland untuk mencipta simulasi isterinya, yang mana peranan tersebut akan dipegang aktres China, Tang Wei.

Sementara itu, Suzy dan Park Bo Gum turut dilaporkan sedang dalam rundingan untuk membintangi filem tersebut sebagai pasangan kekasih yang tidak lagi dapat berkomunikasi selepas karakter lakonan Park Bo Gum jatuh koma. Jung Yu Mi dan Choi Woo Shik juga turut berunding dengan pihak produksi untuk memainkan peranan sebagai individu yang mengawal dunia simulasi dikenali sebagai ‘Wanderland’.

Gong Yoo sebelum ini pernah bergandingan dengan Jung Yu Mi menerusi filem Kim Ji Young, Born 1982 dan Train to Busan, serta Suzy dalam drama terbitan KBS pada tahun 2012 berjudul Big.


Greenland 2 Akan Memulakan Penggambaran Tahun Hadapan

Filem sekuel Greenland: Migration lakonan Gerard Butler akan memulakan penggambarannya tahun hadapan, lapor Comingsoon.net.

Greenland: Migration sekali lagi akan dipimpin oleh Gerard Butler dan Morena Baccarin yang akan mengulangi peranan mereka sebagai John dan Allison Garrity.

Sekuel kali ini akan terus mengikuti kisah keluarga Garrity, yang terselamat dalam peristiwa yang hampir membawa kepupusan umat manusia ketika komet menghentam Bumi. Dia dan keluarganya mesti meninggalkan bunker di Greenland dan memulakan perjalanan yang berbahaya di gurun beku Eropah yang hancur untuk mencari kediaman baru.

Ric Roman Waugh kembali sebagai pengarah, manakala lakon layar ditulis oleh Chris Sparling. Butler akan menjadi penerbit bersama Alan Siegel yang mewakili syarikat produksi G-BASE. Syarikat produksi Anton akan membiayai projek ini dan mengawal hakcipta manakala STXFilms akan menjadi pengedar untuk pasaran global.

Filem Greenland telah ditayangkan pada penghujung tahun lalu dan merupakan kejayaan komersial buat STXFilms dan rakan niaganya di seluruh dunia. Filem bencana ini berjaya meraih kutipan $53 juta dolar seluruh dunia berbanding modal pembikinan sebanyak $35 juta dolar. Di pasaran domestik AS, filem ini telah dijual kepada HBO Max dan juga merupakan kejayaan PVOD.


John Cena Cerita Pengalamannya Sebagai Peacemaker Kepada Budak Sekolah Dalam Trailer Red Band Terbaru

Akhirnya tiba masanya untuk berhadapan dengan Peacemaker – seorang yang hipokrit, ego, mementingkan diri sendiri, dan bersemangat yang percaya dalam mencapai keamanan dalam apa jua keadaan.

Peacemaker, yang dibintangi oleh John Cena sebagai watak eponim, akan memulakan tayangan perdana dengan tiga episod pada masa yang sama dengan A.S. pada Khamis 13 Januari hanya di HBO GO. Episod baharu akan debut setiap Khamis berikutnya. Juga, saksikan kehebatan watak Peacemaker dalam The Suicide Squad sekarang, hanya di HBO GO.

Siri superhero terbaru ini akan meneroka asal usul watak yang pertama kali dibawakan oleh Cena dalam filem James Gunn pada 2021, The Suicide Squad, yang kini tersedia di HBO GO. Peacemaker adalah seorang lelaki yang sombong dan angkuh yang percaya kepada keamanan dalam apa cara sekalipun, tidak kira berapa ramai orang yang perlu dia bunuh untuk mendapatkannya.

Siri ini turut dibintangi oleh Danielle Brooks sebagai Adebayo, Freddie Stroma sebagai Vigilante, Jennifer Holland sebagai Harcourt, Steve Agee sebagai Economos, Chukwudi Iwuji sebagai Murn, dan Robert Patrick sebagai Auggie Smith.

Gunn menulis kesemua lapan episod Peacemaker dan mengarahkan lima episod. Gunn, Peter Safran dan Matt Miller berkhidmat sebagai penerbit eksekutif untuk siri ini, dengan Cena sebagai penerbit eksekutif bersama. Berdasarkan watak daripada DC, Peacemaker dihasilkan oleh Troll Court Entertainment dan The Safran Company dengan kerjasama Warner Bros. Television.

Super Hero atau Super Villain, anda sendiri yang tentukan. Tetapi sebelum anda membuat sebarang penilaian lanjut, tonton Treler Red Band terbaru Peacemaker dibawah:


J Revolusi: Izara Aishah Tidak Sabar Tunggu Hari Tayangan

Pelakon Izara Aishah mengakui dirinya semakin merasai debaran apabila filem terbarunya “J Revolusi” bakal ditayangkan pada bulan Mac depan.

Menurut Izara, apa yang membuatkan dia teruja adalah kerana dia sememangnya mahu berlakon dalam sebuah filem aksi.

Izara bagaimanapun berkata ini bukan kali pertama dia berlakon dalam filem aksi, kerana sebelum ini dia pernah terlibat dalam sebuah filem sebagai pesilat, namun filem itu belum lagi ditayangkan sehingga ini.

Tambahnya, dia sememangnya mahukan watak seorang ‘fighter’ dan pemilihannya dalam filem “J Revolusi” adalah kerana dia mempunyai asas dalam seni mempertahankan diri.

“Saya sentiasa mahu mencabar diri dengan membawa watak ‘fighter’ dan akan memberikan lebih 100 peratus komitmen bagi menjayakan watak tersebut. Mungkin kerana itu juga ia mempengaruhi pihak produksi memilih saya sertai “J Revolusi,” katanya kepada Sinar Harian.

Tambah pelakon “Showdown The Movie” ini lagi, biarpun dirinya berasa kepenatan dari segi mental dan fizikal dalam menjayakan watak Eddie, namun ia tidak pun melemahkannya.

Bercerita lanjut mengenai pengalamannya ketika penggambaran, Izara mengakui terpaksa menjayakan babak aksi bertempur dan berlari banyak kali bagi mendapatkan sudut berbeza.

Sementara itu, dalam perkembangan terbarunya, Izara berkata rezekinya untuk tahun ini semakin murah dan dihujani banyak tawaran berlakon.

Selepas tayangan “J Revolusi” dia mempunyai beberapa buah lagi filem akan ditayangkan antaranya “Kau Yang Satu”.

Selain itu, dia juga kini sedang sibuk menjalani penggambaran drama bersiri berjudul “Dia” sebanyak 60 episod.


Jun Ji Hyun & Joo Ji Hoon Mempertaruhkan Nyawa Mereka Dalam Teaser Terbaru Jirisan

tvN telah melancarkan teaser terbaru drama akan datang, Jirisan.

Dalam teaser tersebut, pasukan renjer hutan dilihat sedang berjuang dalam situasi yang sangat mendesak.

Walaupun Gunung Jiri kelihatan damai pada awalnya, bunyi siren telah menimbulkan rasa panik di wajah renjer. Seo Yi Kang dengan tegas mengatakan, “Jika mereka masih hidup, kita harus mencarinya sekarang.” Kesemua renjer berjuang melalui sungai-sungai dan batu-batu yang telah jatuh, menunjukkan rasa tanggungjawab mereka untuk menyelesaikan misi mereka.

Teaser berakhir dengan suara latar berkata, “Tidak ada yang tahu apa yang akan terjadi di gunung ini,” menimbulkan rasa ingin tahu  penonton tentang misteri Gunung Jiri.

Teaser ini berakhir dengan penuturan, “Tidak ada yang tahu apa yang akan terjadi di gunung ini,” menarik rasa ingin tahu tentang misteri Gunung Jiri.

Drama terbaru ini akan mengikuti kisah dua renjer taman negara – seorang veteran berpengalaman (dimainkan oleh Gianna Jun) dan seorang anggota baru (dimainkan oleh Ju Ji-hoon) – ketika mereka mengungkap rahsia yang tersembunyi jauh di pergunungan tempat mereka bekerja.

Jirisan akan ditayangkan di iQiyi pada 23 Oktober, dalam siaran serentak di Korea.

지리산에서 일어나는 모든 일,그리고 그 속에 숨겨진 진실을 마주한 레인저들⛰티저만 봐도 긴장감에 심장이 두근😮🫀10/23 [토] 밤 9시 tvN 첫 방송새 토일드라마 #지리산 #Jirisan #tvN #15주년특별기획#전지현 #주지훈 #성동일 #오정세 #조한철 pic.twitter.com/Bd2GBxGd1r— tvN drama (@CJnDrama) October 12, 2021


Review Filem: Evil Dead Rise (2023)

Amaran Spoiler!!! Siapa sangka, sebuah filem seram yang dibangunkan khusus untuk perkhidmatan streaming berjaya mencipta kejayaan komersial dan berjaya menambat hati peminatnya sebaik sahaja ditayangkan di pawagam.  Evil Dead Rise, ansuran kelima dalam siri filem Evil Dead sepatutnya membuat tayangan perdana di HBO Max, namun selepas melihat reaksi positif penonton sewaktu tayangan ujian, Warner Bros,. penerbit filem...

Review Filem: Evil Dead Rise (2023)

Amaran Spoiler!!!
Siapa sangka, sebuah filem seram yang dibangunkan khusus untuk perkhidmatan streaming berjaya mencipta kejayaan komersial dan berjaya menambat hati peminatnya sebaik sahaja ditayangkan di pawagam.
Evil Dead Rise, ansuran kelima dalam siri filem Evil Dead sepatutnya membuat tayangan perdana di HBO Max, namun selepas melihat reaksi positif penonton sewaktu tayangan ujian, Warner Bros,. penerbit filem ini telah membuat keputusan untuk menayangannya di pawagam. Dan hasilnya, sehinggakini, Evil Dead Rise menjadi filem yang mendapat kutipan yang cukup tinggi dalam francaisnya, dengan modal yang sangat minimal.
Apa yang menariknya juga, filem yang serba serbi ngeri, geli dan sangat kejam ini telah diterima masuk untuk tayangan di Malaysia dengan Lembaga Penapisan Filem buat pertama kalinya, membenarkan tayangan filem ini tanpa sebarangan potongan.

Ya!, penonton yang telah menyaksikan filem ini dapat melihat filem sebenar tanpa sebarang potongan yang besar. Sebenarnya, jika filem ini benar-benar ditapis, hanya beberapa minit sahaja yang tinggal kerana kebanyakkan adegan-adegan dalam Evil Dead Rise, benar-benar mengilukan penonton yang melihatnya.
Plot Evil Dead Rise sangat mudah dan tiada twist yang ketara yang boleh memeningkan kepala penonton. Hanya disebabkan satu buku lama yang tidak diketahui asal-usulnya dengan beberapa keping piring rakaman, sebuah keluarga secara tidak sengaja memanggil syaitan yang dipanggil Deadites, sekaligus merasuki penduduk didalam sebuah apartment, terutamanya 3 beranak yang mana mereka adalah orang pertama yang menjumpai buku terkutuk itu.
Diawal filem sahaja kita sudah dibayangi dengan adegan ngeri apabila seorang wanita yang dirasuk ketika dia bercuti dengan rakan-rakannya disebuah tasik, telah mengoyak kulit kepala rakannya, dan mencampakkan kepala rakan lelaki mereka dari dalam tasik.
Beberapa hari sebelum kejadian dia dirasuk, syaitan tersebut telahpun merasuki sebuah keluarga, dimulai dengan ibunya yang terus menggila selepas dirasuk. Seorang remaja perempuan, yang juga anak kepada ibu yang dirasuk turut menunjukkan ciri syaitan yang merasuki badan manusia, cuba membunuh ahli keluarga didalam rumah tersebut.

Darah, tusukan benda tajam pada badan, antara adegan ngeri yang memualkan. ‘Jumpscare’, pekara tipikal dalam sebuah filem seram, hanyalah salah satu lauk yang dihidangkan menu besar Evil Dead Rise kerana darah dan adegan yang menunjukkan kecederaan ngeri adalah menu utama yang perlu dihadam penonton. Mahu atau tidak, selera ataupun tidak selera, penonton harus menelan juadah itu.
Pasukan yang membangunkan Evil Dead Rise sangat bijak dalam mencipta semula francais yang pernah popular pada era 80-an suatu ketika dahulu.
Dengan menyempitkan lokasi dalam satu rumah dan memberikan adegan ngeri semaksimum mungkin serta jumlah watak yang sikit dan plot yang ringkas menjadikan filem ini benar-benar menyampaikan fokus rasukan dan amukan syaitan, tanpa perlu adegan-adegan ‘exorcisms’ yang hanya merumitkan plot yang memenatkan fikiran yang penonton sedia mual dengan adegan ngeri.
Apa yang pasti, pengarahnya Lee Cronin memiliki pemikiran yang sama dengan Syamsul Yusof ketika beliau menghasilkan Munafik 2, iaitu tidak henti-henti memberikan adegan menakutkan. Cuma yang membezakan mereka, Cronin memberikan dengan ngilu, ngeri dan mual, manakala Syamsul ‘jumpscare’ yang terus menerus sehingga penonton tidak larat lagi hendak terkejut. Oh ya! sekurang-kurangnya Cronin tidak melupakan arus elektrik yang memberi tenaga pada mentol-mentol lampu dalam bangunan apartment itu.
Jadi, kepada mereka yang masih belum menonton Evil Dead Rise, disarankan anda menonton filem itu dipawagam segera, dan kalau boleh pastikan anda peka dengan rating filem itu, iaitu 18 tahun keatas sahaja, jangan pandai-pandai bawa budak kecil.

                   Rating Kakimuvee

4/5


“Guthrie Dawn Raid” Bakal Difilemkan

Pada 7 haribulan September tahun 1981, sekumpulan orang-orang penting negara telah melakukan satu serangan mengejut terhadap Britain apabila berjaya mengambil alih satu syarikat perladangan Guthrie, sebuah syarikat perladangan yang berusia lebih 100 tahun yang merupakan syarikat perladangan terbesar negara Britain.

Syarikat tersebut telah jatuh ketangan pihak asing dalam tempoh 4jam sahaja, dan pihak asing yang dimaksudkan ialah kerajaan Malaysia yang dipimpin oleh seorang Perdana Menteri yang baru berusia dua bulan pemerintahannya iaitu Dr. Mahathir Mohammad.

Serangan pasaran saham ini dikenali sebagai Guthrie Dawn Raid dan dilakukan oleh beberapa individu yang diketuai oleh Tan Sri Khalid Ibrahim atas arahan Perdana Menteri pada masa itu dengan tujuan untuk merampas kembali hak-hak Malaysia dari tangan Britain dan menjadikan syarikat Guthrie dimiliki oleh Malaysia.

Kini, kisah mengenai kejayaan Malaysia merampas Syarikat Perladangan terbesar Britain  pada masa itu bakal dipertontonkan kepada orang ramai apabila sebuah syarikat produksi Pixel Play bakal menerbitkan filem bertajuk Dawn Raid: The Hand That Rattle The Queen.

Filem berkenaan dikatakan sedang dalam proses pembangunan dengan pengarah filem ini adalah Bront Palarae. Bront yang juga pemilik syarikat produksi Pixel Play akan membawa sendiri watak utama yang merancang serangan subuh ini iaitu Tan Sri Khalid Ibrahim.

Menurut Screendaily.com, filem berkenaan akan mendapat sentuhan penulis skrip Redza Minhat bersama dengan Chew Kin Wah.

Dawn Raid: The Hand That Rattle The Queen merupakan filem berbahasa Inggeris tempatan dan setakat ini tarikh tayangan masih belum diketahui.


[TRAILER] Kisah Pencuri 1 Sen Diceritakan Dalam Siri Terbaru Astro “One Cent Thief”

Astro Shaw telah melancarkan trailer rasmi siri terbaru One Cent Thief, yang diinspirasikan kisah sebenar dimana seorang pekerja bank menjadi jutawan segera selepas menggodam sistem komputer dengan mencuri 1 sen dari setiap akaun pelanggan bank.

Diarahkan oleh Ariff Zulkarnain dari lakon layar yang ditulis oleh Ariff Zulkarnain, One Cent Thief menceritakan tentang seorang jurubank bernama Iman Syah, lakonan Syafiq Kyle, yang telah menggemparkan negara pada 30 tahun yang lalu selepas terlibat dalam jenayah siber dengan menggodam sistem komputer bank dan mencuri wang pelanggan tanpa dapat dikesan.

Selain Syafiq Kyle, siri terbaru ini turut menampilkan barisan pelakon hebat seperti Azira Shafinaz, Faizal Hussein, Sofia Jane, Fabian Loo, Amerul Affendi, Sathis Vara, Amir Nafis, Carmen Soo, Fadhli Masoot, dan Rubini Sambanthan.

Dua episod pertama One Cent Thief akan membuat debut pada 8 Oktober ini di Astro Ria saluran 104 atau strim di Astro on Demand. Episod terbaru akan ditayangkan siap Sabtu jam 09.00 malam.

Anda boleh tonton trailer One Cent Thief dibawah:


Penulis Avengers: Endgame Sahkan Gamora 2014 Terselamat Dari Snap Iron Man

Antara misteri dalam filem Avengers: Endgame yang sering menjadi tanda tanya peminat-peminat Marvel adalah nasib Gamora selepas petikan jari oleh Tony Stark / Iron Man. Dalam ‘third act’ filem Avengers: Endgame, Gamora versi 2014 telah menyertai ayahnya, Thanos untuk pergi ke masa hadapan bagi merampas ‘Infinity Stone’.

Bagaimanapun, dia mengkhianati ayahnya dan menyertai barisan adiwira Avengers dalam pertempuran epik diantara bala tentera Thanos dan Avengers. Ketika babak klimaks Avengers: Endgame, Tony telah menggunakan ‘Infinity Stone’ untuk melenyapkan Thanos dan kuncu-kuncunya. Namun persoalan mula timbul tentang nasib Gamora, adakah dia terselamat atau turut menjadi debu seperti ayahnya.

Ini memandangkan, sebaik sahaja pertempuran berakhir, Gamora langsung tidak kelihatan.  Kebanyakkan peminat berspekulasi bahawa Gamora turut menjadi debu bersama ayah.

Ketika bercakap semasa sesi panelis “Writing Avengers: Endgame” di San Diego Comic-Con, penulis skrip Christopher Markus dan Stephen McFeely mengesahkan bahawa Gamora terselamat dari ‘snap’ Tony Stark. Mereka turut menjelaskan lagi, Gamora telah melarikan diri dan menjangkakan, jalan cerita mengenai watak tersebut akan diteruskan dalam filem Guardians of the Galaxy Vol. 3 arahan James Gunn.

Guardians of the Galaxy Vol. 3

Gamora versi 2014 tidak mempunyai apa-apa ingatan mengenai ahli kumpulan Guardians of the Galaxy terutamanya Peter Quill, hubungan dengan adiknya, Nebula serta adiwira-adiwira Avengers yang lain. Jadi tidak mustahil, sebaik sahaja pertempuran berakhir, dia melarikan diri sama ada menyelinap dalam mana-mana kapal angkasa ataupun menerusi portal.

Jadi spekulasi mengenai nasib Gamora akhirnya terjawab dimana Gamora versi 2014 masih lagi hidup dan akan dicari oleh Peter Quill serta rakan-rakannya dalam filem akan datang. Apapun kita nantikan sahaja filem Guadians of the Galaxy Vol. 3 untuk melihat bagaimana Gamora versi 2014 menyesuaikan diri dengan ahli-ahli Guardians of the Galaxy.

Guadians of the Galaxy Vol. 3


TUDUM: Teaser Extraction 2 Tunjuk Nasib Chris Hemsworth Sebagai Tyler Rake

Netflix menyambut kepulangan semula Chris Hemsworth ke perkhidmatan streaming dengan teaser trailer Extraction 2. Filem aksi terbaru ini merupakan sekuel kepada filem asal, Extraction, yang telah menjadi hit buat Netflix. Tiada tarikh pelancaran diberikan buat masa ini, dan produksi untuk projek terbaru ini akan bermula tidak lama lagi.

Filem asal, Extraction, bertempat di dunia yang penuh dengan penjual senjata haram dan penyeludupan. Ia menceritakan seorang kanak-kanak lelaki yang dijadikan catur dalam pertembungan di antara kumpulan pengedar dadah. Selepas diculik dan dikurung di sebuah bandar yang sukar untuk ditembusi, Tyler Rake, seorang bekas askar upahan yang penuh pengalaman cuba untuk menyelamatkannya. Dengan tiada apa yang perlu dikorbankan, Rake melakukan apa sahaja demi menyelesaikan misi yang hampir mustahil.

Barisan pelakon terdiri daripada  Chris Hemsworth (Thor: Ragnarok), David Harbour (Stranger Things, Black Widow), Derek Luke (13 Reasons Why), Fay Masterson (Vice), Golshifteh Farahani (Paterson) dan pelakon baru, Rudhraksh Jaiswal.

Extraction diterbikan oleh Netflix, dengan Joe Russo sebagai penulis skrip, manakala koordinator lagak ngeri Sam Hargrave, membuat debut sebagai pengarah menerusi filem ini.

Filem ini dihasilkan oleh Netflix. Joe Russo menulis lakon layar, sementara Sam Hargrave, yang terkenal dengan hasil kerja sebagai koordinator lagak ngeri dalam beberapa filem Marvel serta peranan kecil dalam filem aksi seperti Atomic Blonde, membuat debut sebagai pengarah.

Extraction diterbitkan oleh pengarah Avengers: Endgame, Anthony dan Joe Russo melalui syarikat mereka, AGBO, bersama dengan Hemsworth, Mike Larocca, dan Eric Gitter.